Ambil tahu port kegemaran ular! Ada 7 tip nak elak haiwan ini singgah, masuk rumah anda

CUACA panas melampau yang melanda negara ini mengundang pelbagai kesan buruk termasuklah kematian akibat strok haba.

Malah, perhatian lebih perlu diberikan apabila kawasan rumah mula menjadi ‘sasaran’ untuk haiwan reptilia seperti ular.

Terdapat banyak video tular di media sosial menunjukkan haiwan berbisa ini keluar dari habitat dan memasuki rumah manusia, dipercayai mahu mencari tempat sejuk untuk berlindung.

Sebagaimana dikongsikan oleh Angkatan Pertahanan Awam Malaysia Langkawi (APM Langkawi) di TikTok baru-baru ini, mereka menemukan enam ekor ular dalam penghawa dingin di sebuah kediaman.

Ular merupakan haiwan reptilia liar yang berbahaya. -Gambar hiasan

Sudah pasti situasi ini satu menakutkan dan mencetuskan bahaya kepada manusia apatah lagi sekiranya terdapat anak kecil di rumah.

Terdapat tujuh tip berguna boleh anda cuba sebagai langkah pencegahan bagi mengelakkan ular memasuki rumah.

1. Bersihkan perkarangan rumah

Elakkan daripada melonggok barang dalam satu tempat atau ruang sehingga membolehkan ular menyelinap dan bersembunyi di celah-celah barang.

Bersihkan halaman rumah seperti kawasan pasu bagi mengelakkan timbunan daun kering yang merupakan tempat tidur ular.

2. Elak dari tanaman atau lalang merumpun

Tanaman merumpun seperti pandan dan serai berpotensi menjadi tempat persembunyian dan sarang bertelur bagi ular.

Tebas semak samun yang terdapat di dalam mahupun sekitar perkarangan kediaman anda.

3. Elak dari punca air (air bertakung)

Kawasan kolam ikan dan tasik adalah tempat kegemaran ular terutamanya ketika musim panas.

Jika kediaman anda berhampiran dengan tasik, ia berpotensi menjadi tempat persinggahan ular.

4. Tutup setiap lubang

Lubang saliran, bumbung juga berpotensi menjadi laluan masuk ular ke dalam kediaman.

Tutup bahagian bumbung kerana ia antara tempat atau laluan masuk ular juga.

5. Bebas tikus dan katak

Tikus dan katak merupakan sumber makanan bagi ular.

Sekiranya terdapat banyak tikus dan katak di kediaman anda, lebih tinggi cenderung untuk ular datang.

6. Pelihara kucing

Ular akan menghindari haiwan-haiwan yang suka mencakar seperti ayam, kucing dan sebagainya.

Sesetengah kucing mempunyai firasat untuk membunuh haiwan ini bergantung kepada saiz ular yang menyerang.

Namun sekiranya tidak boleh melawan, kucing boleh memberi amaran seperti bunyi bising apabila tidak berupaya untuk melawan ular tersebut.

7. Tabur serbuk belerang

Ada orang kata petua ini hanya mitos namun ia merupakan kaedah paling popular dilakukan.

Tabur di sekeliling kediaman dengan serbuk belerang atau nama lebih tepat sulfur.

Boleh dapatkan serbuk ni di kedai perkakasan (hardware) sahaja.

Tapi perlu diingatkan masa mahu menabur serbuk belerang ini, pakai sarung tanggan kerana sifat sulfur yang panas boleh merosakkan kulit apabila tersentuhnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

ular masuk rumah, reptilia berbisa, tetamu tak diundang, ular dalam air-cond, halau ular

Summary: <b>TERDAPAT</b> banyak video tular di media sosial menunjukkan ular memasuki rumah baru-baru ini.

Tangkap layar beberapa video tular ular menganggu manusia sejak kebelakangan ini.


Lega sangat dah jumpa petua bersihkan minyak masak hitam... Terus rasa nak goreng ikan cencaru sumbat!

MENGGORENG ikan biasanya memerlukan penggunaan minyak yang banyak.

Bagi mereka yang suka memasak ikan cencaru sumbat, pastinya sudah terbiasa dengan situasi minyak bertukar hitam setelah menggoreng.

Ini disebabkan rempah atau bahan kisar yang disumbat ke dalam ikan terkeluar dan hangit.

Jadi, untuk menggoreng makanan atau sumber protein lain memang terasa tidak bersih pula sehingga terpaksa menukar minyak baharu.

Namun menerusi perkongsian Ariza Kak Chik di Facebook, rupa-rupanya ada cara untuk membersihkan minyak selepas menggoreng ikan cencaru sumbat.

Bancuhan tepung jagung.

Bahan-bahan

1. Tepung jagung

2. Air

Cara-caranya

1. Ambil tepung dengan sukatan tiga hingga empat sudu besar.

2. Tambah air ke dalam tepung dan kacau sebati.

3. Tuang bancuhan tepung jagung ke dalam minyak.

4. Kacau atau 'goreng' bancuhan tepung tadi hingga minyak kembali 'jernih'.

5. Asingkan tepung jagung daripada minyak.

Asingkan tepung apabila minyak sudah kelihatan jernih.

Menerusi kaedah ini, kita dapat jimatkan penggunaan minyak masak terutamanya selepas menggoreng masakan seperti ikan cencaru sumbat.

Ia juga sekali gus dalam mengelakkan pembaziran, maklumlah harga minyak dalam pasaran juga semakin mahal.

Moga perkongsian ini bermanfaat untuk semua, selamat mencuba!

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

minyak goreng ikan, ikan cecaru sumbat, cara jernihkan minyak masak, petua di dapur

Summary: <b>AKHIRNYA</b> kita dapat jimatkan penggunaan minyak masak terutamanya selepas menggoreng ikan cencaru sumbat.

Dapat di lihat perubahan warna minyak masak selepas menggunakan petua ini.


Musim durian datang lagi! Berita baik untuk anda yang memburunya... Buat pesanan dengan Lalamove, menangi raja buah percuma

MUSIM durian datang lagi!

Kalau dapat buah yang isinya kuning, rasa manis dan lemak pasti meleleh air liur.

Raja buah ini sememangnya menjadi buruan ramai, sama ada anda merupakan penggemar durian veteran mahupun yang mahu mencubanya buat pertama kali.

Berita baik buat anda yang tinggal di sekitar Lembah Klang. Lalamove sedia mengubah fantasi durian anda menjadi realiti dengan memberikan durian secara percuma!

Syaratnya mudah saja. Anda hanya perlu membuat penghantaran yang memenuhi kriteria pesanan minimum dengan Lalamove.

Caranya mudah sahaja, ikuti tiga langkah di bawah:

1. Memenuhi kriteria

Memenuhi kriteria pesanan minimum berikut di antara 19 Jun hingga 30 Jun 2023.

Untuk pengguna kali pertama

Buat satu tempahan penghantaran dengan trak pikap 4x4, van atau lori.

Untuk pengguna sedia ada

Buat tiga pesanan penghantaran dengan mana-mana kenderaan, dengan sekurang-kurangnya satu pesanan dengan trak pikap 4x4, van atau lori.

2. Tangkap layar (screenshot) rekod pesanan

Tangkap layar skrin (screenshot) pesanan penghantaran yang diselesaikan dalam tempoh tawaran.

3. Isi borang

Isi borang dengan maklumat anda https://forms.gle/qgEcEcFAnVCYfP6Q9

Lalamove akan menghubungi pemenang melalui e-mel atau panggilan telefon.

Terma dan syarat

Promosi ini sah untuk penebusan dari 19 Jun 2023 hingga 30 Jun 2023.

Tawaran durian percuma terhad kepada satu penebusan bagi setiap akaun Lalamove sahaja.

Promosi ini ditawarkan kepada 200 penebusan terawal berdasarkan siapa cepat dia dapat.

Tawaran ini hanya untuk pengguna Lalamove kali pertama dan sedia ada di Lembah Klang sahaja.

Durian percuma hanya boleh ditebus dengan membuat pesanan penghantaran Lalamove untuk mengambil durian tersebut. Pengambilan durian percuma sendiri tidak dibenarkan.

Lalamove berhak untuk mengubah suai terma & syarat pada bila-bila masa tanpa notis terlebih dahulu. Sekiranya terdapat sebarang isu atau pertikaian, Lalamove berhak untuk membuat keputusan muktamad.

Tawaran eksklusif pemberian durian percuma ini pasti membuatkan anda teruja untuk membuat penghantaran dengan Lalamove.

Tunggu apa lagi, jom rebut durian percuma!

Untuk maklumat lanjut, sila layari Lalamove www.lalamove.com/ms-my/the-great-durian-giveaway.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

musim durian, tempahan buah-buahan,  Lalamove, mstarklik2023

Summary: <b>LALAMOVE</b> sedia mengubah fantasi durian anda menjadi realiti dengan memberikan durian secara percuma.

{\"image_path\":\"uploads\\/images\\/2023\\/06\\/23\\/2132633.jpeg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":1080,\\\"image_original_height\\\":724,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Tawaran eksklusif pemberian durian percuma ini membuatkan anda teruja untuk membuat penghantaran dengan Lalamove.\",\"image_count\":3}


Selepas sembelih, jangan pandai-pandai campur daging korban kemudian buat agihan... Ini penjelasannya!

SETIAP kali tibanya Aidiladha, ramai umat Islam mengambil kesempatan untuk melakukan ibadah korban.

Ia merupakan salah satu ibadah agung sebagaimana dilakukan oleh Nabi Ibrahim kepada anaknya Nabi Ismail bagi memenuhi perintah Allah SWT.

Rentetan daripada peristiwa inilah disyariatkan untuk kita melaksanakan ibadah korban.

Namun, ada beberapa perkara perlu kita beri perhatian ketika melaksanakan ibadah ini.

Menerusi laman web Maktabah al-Bakri, seorang individu pernah bertanya satu soalan berkaitan korban.

Perkara itu kemudiannya dijawab bekas Mufti Wilayah Persekutuan, Datuk Seri Dr Zulkifli Mohamad Al-Bakri.

Ramai umat Islam mengambil kesempatan untuk melakukan ibadah korban sempena Hari Raya Aidiladha.

“Assalamulaikum ustaz, saya nak tanya soalan berkaitan korban. Contoh ada tiga ekor lembu dengan harga jual RM650 bagi satu bahagian.

“Tetapi setelah disembelih, dagingnya dicampur semua sekali dan ditimbang, dengan alasan berat lembu berbeza dan bayaran yang bahagian sama, tujuannya untuk bagi sama rata, boleh ke begitu?

“Setahu saya daging korban tak boleh dicampur dan bermaksud (bertukar). Mohon pencerahan ustaz,” soal individu tersebut.

Jawapan:

Dalam menjawab persoalan di atas, ia dimulakan dengan firman Allah SWT dalam surah al-Kauthar ayat 2.

Maksudnya: Oleh itu, kerjakanlah sembahyang kerana Tuhanmu semata-mata, dan sembelihlah korban (sebagai bersyukur).

Maksud ‘berkorbanlah’ di dalam ayat tersebut mengikut pendapat yang paling sahih ialah mengorbankan atau menyembelih binatang-binatang korban.

Hal ini sepertimana yang disebut di dalam tafsir Imam Ibn Kathir.

Maksudnya: Yang benar bahawa yang dimaksudkan dengan al-Nahr adalah menyembelih korban, iaitu menyembelih unta dan sejenisnya.” (Lihat Tafsir al-Quran al-‘Azim, 4/556)

Allah berfirman dalam surah al-Hajj ayat 36.

Maksudnya: Makanlah sebahagian daripadanya, dan berilah (bahagian yang lain) kepada orang-orang yang tidak meminta dan yang meminta. Demikianlah Kami mudahkan dia untuk kamu (menguasainya dan menyembelihnya) supaya kamu bersyukur.

Firman Allah SWT dalam surah al-Hajj ayat 28.

Maksudnya: Dengan yang demikian makanlah kamu dari (daging) binatang-binatang korban itu dan berilah makan kepada orang yang susah, yang fakir miskin.

Umat Islam melaksanakan ibadah korban.

Syeikh Dr Wahbah al-Zuhaili berkata, maka sebutlah nama Allah SWT atas sembelihan-sembelihan tersebut, makanlah sebahagian darinya, dan gunakan sebahagian yang lain untuk memberi makan kepada kepada orang yang mengalami kesusahan dan kefakiran.

Perintah untuk ikut makan daging haiwan sembelihan itu kerana masyarakat jahiliah menghindarkan daripada makan haiwan korban mereka.

Dalam hal ini, mazhab Syafi’i menyatakan bahawa ikut memakan hukumnya sunat, sedangkan menggunakannya untuk memberi makan kepada fakir miskin adalah wajib.

Jika memang orang yang bersangkutan memberikan semuanya kepada fakir miskin, maka ia dibolehkan dan memadai. (Lihat al-Tafsir al-Munir, 9/186)

Dalam menjawab persoalan di atas, perbuatan tersebut adalah tidak dibolehkan, kecuali apabila semua pihak telah bersetuju untuk melakukannya.

Ini kerana, bahagian-bahagian tersebut adalah dengan nama secara berasing-asingan begitu juga, jumlah pembayaran tidak sama.

Malah, supaya mengelak daripada menjadi satu masalah yang besar, sehingga membawa kepada pertelingkahan.

Masing-masing pelaku ibadah korban berniat untuk memperoleh ganjaran pahala atas ibadah korban yang dilakukan.

Daripada Salamah bin al-Akwa’, bahawa Rasulullah SAW bersabda dalam Riwayat al-Bukhari (5569) dan Muslim (1974).

Maksudnya: Sesiapa yang melakukan korban janganlah kamu menyimpan sesuatu pun daripada daging tersebut di rumah.

Ketika mana tibanya tahun hadapan, para sahabat bertanyakan kepada Rasulullah SAW: “Wahai Rasulullah SAW, adakah perlu kami melakukan seperti mana tahun lepas.

Jawab Baginda SAW: “Makanlah kalian, berikanlah makan kepada orang lain dan simpanlah kerana pada waktu itu (tahun yang lepas) manusia berada di dalam kesusahan (iaitu kelaparan) dan aku menginginkan agar kamu membantu yang lain.”

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

pembahagian daging korban, bahagi daging korban, Hari Raya Aidiladha, campur daging korban

Summary: <b>DAGING</b> korban atas nama orang berbeza-beza tidak boleh digabungkan tanpa persetujuan.

Daging korban atas nama orang berbeza-beza tidak boleh digabungkan tanpa persetujuan.


Tengok hidung dah boleh agak saiz zakar... Penyelidik Jepun buat kesimpulan lepas ukur 126 kemaluan mayat lelaki

SEBELUM ini, orang ramai sering mengaitkan ukuran saiz alat kelamin atau zakar dengan bahagian badan tertentu.

Sebagai contoh, ada yang beranggapan ibu jari kaki sebagai cerminan saiz zakar seseorang.

Bagaimanapun menerusi satu kajian terbaharu, penyelidik Jepun mendapati bahawa lelaki yang mempunyai hidung kembang cenderung memiliki saiz zakar besar.

"Ini adalah kajian yang pertama menunjukkan hubungan antara panjang zakar dan saiz hidung," tulis penyelidik dari Universiti Perubatan Wilayah Kyoto.

Untuk menentukan kaitannya, saintis memeriksa mayat 126 lelaki pertengahan umur yang baru meninggal dunia.

Dimensi hidung lelaki dikatakan boleh menentukan ukuran saiz zakar. - Gambar hiasan Shutterstock

Mereka mengukur segala-galanya daripada ketinggian dan berat badan hingga lilit dan panjang setiap anggota tubuh mayat yang lembik.

Bagi kajian yang diterbitkan dalam Basic and Clinical Andrology, para ilmuwan mengambil kira pengukuran alat pembiakan lelaki ketika ereksi dengan meletakkan alat pengukur setinggi mungkin.

Pengkaji kemudian membandingkan hasilnya dengan panjang hidung.

Mereka menemukan lelaki dengan hidung 2.2 inci atau 5.58 sentimeter (cm) memiliki penis yang lebih besar iaitu 5.3 inci (13.46cm).

Sementara itu, mayat dengan batang hidung lebih kecil dari 1.8 inci (4.57cm) memiliki penis dengan ukuran panjang hingga 4.1 inci (10.41cm).

Pelbagai kajian dibuat untuk menyamakan saiz anggota badan dengan kemaluan lelaki. -Gambar hiasan Freepik

Walaupun penyelidik menggunakan hubungan antara dimensi hidung dan zakar, ukuran tersebut masih tidak jelas, tegas mereka.

Hakikat bahawa percubaan itu terhad kepada lelaki Jepun yang telah meninggal dunia.

Jelas mereka lagi, ia mungkin memerlukan lebih banyak kajian tentang hubungan kedua-dua anggota badan itu.

Mengukur hidung seseorang bukan satu-satunya cara untuk menentukan saiz atau panjang zakar lelaki. - SUARA.COM

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

saiz zakar, saiz hidung sama saiz zakar, panjang zakar lelaki, ukur lilit zakar

Summary: <b>PELBAGAI</b> kajian dibuat untuk menyamakan saiz anggota badan dengan kemaluan lelaki.

Kajian menunjukkan saiz zakar lelaki boleh diketahui berdasarkan hidung seseorang. -Gambar hiasan Freepik


Sedapnya dibuat kerabu! Rupanya ada ‘trick’ mudah nak cuci perut lembu, memang boleh jadi putih bersih

APABILA tibanya Hari Raya Aidiladha, ramai yang akan mengambil peluang untuk melakukan ibadah korban.

Maka banyaklah agihan bahagian daging korban diberikan oleh peserta yang membuat korban.

Sudah pasti organ perut merupakan antara bahagian lembu yang paling menjadi tumpuan ramai untuk dijadikan hidangan istimewa.

Paling popular tentunya menu kerabu perut lembu yang rasanya pedas-pedas dan masam, sesuai dijadikan pembuka selera.

Perut lembu yang masih belum dicuci dengan bersih.

Tetapi tidak ramai yang tahu tentang proses untuk mencuci bahagian organ ini sehingga menjadi putih, bersih dan diyakini untuk dimakan.

Namun jangan risau, pengguna Facebook Miz Kema sudi berkongsi cara mencuci perut lembu dengan betul supaya lebih bersih.

Cara-caranya:

1. Bersihkan dengan alirkan air paip dalam saluran usus atau perut lembu.

2. Ulang langkah sama beberapa kali sehingga betul-betul bersih.

3. Sapukan perut lembu dengan kapur makan.

4. Rendam dalam air panas sehingga air menjadi suam.

5. Setelah air suam, kikis bahagian kekotoran pada perut.

6. Kemudian, rebus perut lembu sehingga naik wap.

7. Buang air rebusan pertama kemudian tambah air bersih.

8. Rebus sehingga daging menjadi empuk menggunakan api yang sederhana.

Kerabu perut lembu pastinya disukai ramai.

Sekiranya sudah diyakini bersih, bolehlah anda teruskan dengan memasak organ berkenaan mengikut citarasa masing-masing.

Walaupun prosesnya agak rumit, namun usaha keras itu pastinya berbaloi apabila dapat menikmati hidangan perut lembu.

Moga perkongsian ini bermanfaat untuk semua, selamat mencuba!

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

perut lembu, cuci organ lembu, Hari Raya Korban, kikis kotor perut

Summary: <b>ADA</b> kaedah mudah boleh dilakukan untuk mencuci perut lembu.

Ada kaedah mudah boleh dilakukan untuk mencuci perut lembu sehingga menjadi bersih.


Motor tiba-tiba berat, lembaga berbunjut di kepala ‘tumpang’ rider balik lewat malam... Penduduk ungkit kisah mayat hilang jari

SEJAK bekerja sebagai penghantar makanan dua tahun lalu, Hasnan selalu pulang lewat malam ke rumah yang terletak di Jenjarom, Selangor.

Memandangkan jejaka ini bakal menamatkan zaman bujangnya tiga bulan lagi, semakin bertambah kerap dia pulang lewat demi mencukupkan baki wang hantaran.

“Lepas tamat belajar diploma dulu saya terus jadi rider. Masa tu memang tak beringat. Saya berbelanja sampai tak rasa nak buat simpanan. Duit banyak habis ‘make-up’ motor saja.

“Bulan lepas, awek (kekasih) ajak bertunang dan kahwin. Katanya dah tiga tahun bercinta, tak kan nak terus macam ni je. Katanya kalau tak serius, dia nak cari lain. Jadi saya pun gelabahlah lepas kena ugut. Terus pulun cari duit!

“Jujur memang penat sangat cari duit ni. Hari Ahad saja saya cuti untuk berehat. Nak cari RM8,000 untuk wang hantaran dalam masa terdekat ni memang penat betul rasa,” ujarnya.

Hasnan bekerja sebagai penghantar makanan di kawasan Cheras. -Gambar hiasan

Namun sejak kejadian pada malam Jumaat baru-baru ini, Hasnan serik untuk bekerja sehingga larut malam apabila dia ‘dikacau’ makhluk halus.

Mana tidaknya, entiti tersebut ‘mengusik’ Hasnan sewaktu dia dalam perjalanan pulang kira-kira pukul 2 pagi.

Dia pada mulanya sedikit pun tidak berasa takut untuk balik ke rumah yang terletak kira-kira 50 kilometer dari Cheras.

“Saya sudah biasa balik ke rumah pada waktu dinihari. Malam tu saya memang rasa lesu sangat. Maklumlah dari pagi tak berhenti bekerja. Berehat pun jamah roti saja sebungkus lepas tu teruskan cari duit.

“Dalam kepala masa tu memang nak balik tidur saja. Tapi sebaik sebaik melintas kawasan gelap yang tak ada lampu jalan, tiba-tiba motor terasa berat dan enjin macam nak mati.

ARTIKEL BERKAITAN: Nampak macam terbakar, siap berdarah... Pemuda rakam kelibat lembaga misteri dalam kereta, ramai setuju Gua Musang memang ‘keras’

“Kenapa pula motosikal ini tiba-tiba buat hal. Tadi elok saja. Minyak habiskah atau tayar pancit?” Hasnan menyoal diri sendiri tanpa mengesyaki sebarang perkara lain.

Sedang asyik mengomel sendirian, tiba-tiba dia terpandang cermin sisi dan pada ketika itu semangat lelakinya sedikit tercabar.

Daripada cermin itu, dia ternampak ada pocong duduk membonceng di belakang dengan wajah gelap yang jaraknya tidak sampai sejengkal daripadanya.

Ketika itu, Hasnan hanya mampu membaca ayat suci al-Quran dan bersungguh-sungguh memulas minyak motosikalnya.

“Masa nampak tu saya dah menggigil-gigil ketakutan. Rasa macam semua darah naik dekat kepala. Jantung memang berdegup kencang macam nak pecah.

Masa tu dah tunggang terbalik bacaan tapi saya tetap baca kuat-kuat.

HASNAN

“Terkumat-kamit mulut baca surah saya hafal. Masa tu dah tunggang terbalik bacaan tapi saya tetap baca kuat-kuat. Janji dia turun motor dan jangan ganggu saya,” imbasnya.

Namun usahanya tidak berjaya.

“Jangan kacaulah! Aku penat ni cari duit kahwin. Aku tak ada pun apa yang kau nak,” kata Hasnan cuba menghalau pocong tersebut.

Hanya selepas melepasi kawasan gelap itu selama hampir lima minit, barulah motosikal ditunggang kembali bergerak laju.

Bagaimanapun Hasnan tidak menoleh ke belakang dan terus memecut sehingga sampai di rumah.

Setibanya dia di rumah, Hasnan cuba menenangkan diri dan mengumpul kekuatan selepas melalui pengalaman ngeri seperti itu.

Hasnan diganggu pocong sewaktu dalam perjalanan pulang ke rumahnya di Jenjarom. -Gambar hiasan

Berikutan itu, hasratnya untuk bekerja sehingga larut malam tidak diteruskan lagi.

“Ini bukan kali pertama diusik pocong kalau jalan kawasan tu. Sebelum ni ada beberapa orang pernah diganggu tetapi tidak sampai menunjukkan rupa seperti yang berlaku kepada saya.

“Saya pernah dengar kisah ada orang kemalangan sampai meninggal dekat kawasan tu. Tapi cerita tu sudah lama. Katanya jari telunjuk kiri mangsa terputus dan ahli keluarga tak jumpa cari.

“Mereka teruskan saja pengebumian tu tanpa jasad mayat yang ‘sempurna’. Mungkin gangguan pocong di kawasan itu ada kaitan dengan mayat berkenaan,” katanya lagi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

pocong tumpang motor, cari duit hantaran, rider hantar makanan, penghantar makanan, dikacau hantu

Summary: <b>LELAKI</b> ini terkejut melihat kelibat pocong apabila menoleh ke cermin sisi motosikalnya.

Seorang pekerja servis penghantaran mendakwa diganggu makhluk halus.


PRN: Hari mengundi bagi 6 negeri ditetapkan pada 12 Ogos

SURUHANJAYA Pilihan Raya (SPR) menetapkan tarikh 12 Ogos ini sebagai hari pengundian bagi Pilihan Raya Negeri (PRN).

Pengerusi SPR, Tan Sri Abdul Ghani Salleh turut memaklumkan penamaan calon ditetapkan pada 29 Julai.

"Bagi pengundian awal pula adalah pada 8 Ogos," katanya yang membuat pengumuman di ibu pejabat SPR di Putrajaya, Khamis.

PRN melibatkan Dewan Undangan Negeri (DUN) Kelantan, Terengganu, Kedah, Negeri Sembilan, Selangor dan Pulau Pinang.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

tarikh mengundi, SPR, PRN, pilihan raya DUN, DUN, PRN 2023

Summary: <b>SPR</b>membuat pengumuman tarikh mengundi bagi PRN.

SPR mengumumkan tarikh mengundi bagi PRN 2023.


“Cepat la jom, you cantik pakai ni” - Dua gadis seram sejuk didesak lelaki gatal ajak bergambar, disuruh panggil abang bukan pakcik

HASRAT dua gadis untuk bersiar-siar di sebuah pusat rekreasi bertukar menjadi mimpi ngeri apabila mereka dihampiri lelaki hidung belang.

Menerusi perkongsian di TikTok, seorang lelaki berbadan gempal tanpa segan silu dilihat menegur dua sekawan itu walaupun mereka tidak mengenali antara satu sama lain.

Gaya perbualan lelaki itu mula kedengaran pelik apabila dia mula memuji-muji dua gadis berkenaan.

Gadis ini dan rakannya sedang bersiar-siar menaiki beca sebelum kejadian berlaku.

"You cantik-cantik pakai ni baru balik majlis hari jadi ke. Belajar lagi?

"Ini tengah jalan-jalan saja ke," tanya lelaki itu dengan bahasa tubuhnya yang sedikit janggal.

"Tak ada la, saja pakai macam ni. Tak, kami sudah habis belajar. Ya kami tengah jalan-jalan je," jawab gadis itu ringkas jelas menunjukkan dia tidak berminat untuk meneruskan perbualan.

Difahamkan ketika kejadian kedua-dua gadis berkenaan baru sahaja memulangkan beca yang disewa selepas bersiar-siar di lokasi yang tidak dinyatakan itu.

ARTIKEL BERKAITAN: Gadis dipaksa sebut ‘I love you’ jadi mangsa gangguan seksual... lelaki tak dikenali ugut nak cari di tempat kerja, mujur cubaan sentuh gagal

ARTIKEL BERKAITAN: Pelajar intern trauma turun site! Pengurus kata pegang paha tanda terima kasih, bukan gangguan seksual - “Pekerja asing lebih hormat saya”

Perbualan mencurigakan antara lelaki berkenaan dengan kedua-dua gadis itu tidak terhenti di situ.

"Dah kerja? Tak pergi cari kerja ke? Pergi la cari kerja," kata lelaki itu dengan nada yang menekan apabila gadis tersebut menjawab mereka belum mempunyai pekerjaan tetap.

Cakap lembut-lembut sebab orang macam ni tak boleh guna kekerasan. Utamakan keselamatan diri anda dulu.

GADIS MANGSA

"Ya kami tengah cari kerja la ni," jawab gadis itu cuba untuk memutuskan perbualan dengan lelaki tersebut.

Seterusnya gadis itu memaklumkan bahawa lelaki terbabit ada meminta mereka untuk menggelarkan dirinya sebagai 'abang'.

"Ada bahagian yang saya lupa nak rakam, dia tanya duduk dekat mana dan dia minta supaya jangan panggil dia pakcik. Dia minta panggil abang sebab belum kahwin lagi," tulis gadis itu dalam videonya.

Rakan gadis ini hanya mengenakan baju kurung biasa ketika kejadian.

Keadaan yang sedia menjengkelkan itu mencapai kemuncaknya apabila lelaki itu tanpa segan silu meminta untuk bergambar bersama dengan salah seorang gadis berkenaan.

"Nak ambil gambar boleh? Nak ambil gambar dengan awak. Cantik baju tu, cepat la jom. Tak apa, tangkap gambar je," desak lelaki itu.

"Oh tak boleh. Kawan saya tak suka tangkap gambar dengan orang. Tak boleh ya, minta hormat privasi kami.

"Kawan saya dengan lelaki memang tak boleh (bergambar), jaga batas," kata gadis itu memberikan seribu satu alasan untuk mengelakkan diri mereka daripada terpaksa bergambar degan lelaki berkenaan.

Kehadiran lelaki ini menyebabkan rasa resah kepada dua orang gadis.

"Tak suka tangkap gambar dengan orang eh, ingat boleh. Oh jaga batas eh, okay, tak apa," balas lelaki itu sinis.

Di ruangan kapsyen, gadis itu memberikan peringatan kepada kaum Hawa agar sentiasa berwaspada.

"Kepada para wanita sekalian, tolong berhati-hati. Mohon teliti dengan apa yang jadi di sekeliling. Ramai manusia yang tua atau muda... tak ada akal apabila approach stranger.

"Lepas tu minta kita buat benda ikut kehendak dia. Kita dalam dunia sekarang tak akan terlepas daripada perkara ni.

Sebahagian komen warga maya.

"Ingat, kalau dalam situasi ni jangan provoke. Cakap lembut-lembut sebab orang macam ni tak boleh guna kekerasan. Utamakan keselamatan diri anda dulu.

"Ada banyak 'pemangsa' dalam dunia ni yang di luar nampak baik tapi dalam tiada siapa yang tahu. Jangan mudah tertipu," kata gadis itu menyampaikan nasihat.

Menjengah ke ruangan komen, rata-rata warga maya mengatakan mereka pernah melalui situasi sebegitu dan ia meninggalkan trauma yang mendalam.

"Saya pernah kena seorang diri macam ni dekat dobi dan dalam bas, seramnya rasa sampai terketar-ketar lutut," kata sebahagian warga maya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

gangguan seksual, lelaki tidak dikenali di taman, minta ambil gambar, lelaki miang di taman rekreasi

Summary: <b>PERILAKU</b> lelaki tidak dikenali ini menimbulkan rasa kurang senang kepada dua orang gadis.

Perilaku lelaki tidak dikenali ini menimbulkan rasa kurang senang kepada dua orang gadis.


Mak abah main kahwin-kahwin, bahagia dapat melaram songket hijau... Anak buka rahsia siapa paling teruja masuk butik pengantin

pasangan romantik lanjut usia, kisah suami isteri, ibu bapa pakai baju pengantin, butik pengantin banting

Summary: <b>WALAUPUN</b> mempunyai karakter yang berbeza, namun suami isteri ini serasi meniti usia emas bersama.

Suami isteri ini teruja memakai busana pengantin.


Ingatkan ikan bilis, rupanya bangkai cicak! Wanita kembang tekak jumpa reptilia cukup sifat dalam nasi lemak daun pisang

BAYANGKAN sebungkus nasi lemak sudah terhidang di depan mata, aromanya sahaja pasti membuatkan sesiapa pun tidak sabar-sabar untuk menikmatinya.

Bagaimanapun perkongsian seorang individu di TikTok memaparkan nasi lemak daun pisang yang dibelinya, cukup membuatkan warga maya mual dan trauma.

Mana tidaknya, nasi lemak yang dibeli individu tersebut bukanlah dilengkapi dengan sambal ikan bilis atau lauk lain sebagaimana kebiasaan, sebaliknya hadir dengan pakej seekor cicak!

Menerusi video berdurasi 18 saat yang dimuat naik di laman sosial tersebut, jelas kelihatan bangkai seekor cicak yang terkulai di atas nasi lemak yang disiram dengan sambal.

Individu berkenaan mengalihkan bangkai cicak menggunakan sudu agar kelihatan lebih jelas.

"Meniaga boleh tak jangan pengotor sangat? Ini pengotor tahap apa ni... Cicak sebesar alam boleh ada dalam nasi lemak ni. Hilang selera makan aku!" tulisnya dalam perkongsian tersebut.

Menurut individu berkenaan, nasi lemak tersebut dibeli dari gerai penjaja di tepi jalan.

Tidak berkongsi lebih lanjut mengenai gerai yang dimaksudkan, namun dipercayai ia berlaku di Taman Tasik Permaisuri, Kuala Lumpur, berdasarkan lokasi pinned di dalam video tersebut.

ARTIKEL BERKAITAN: “Ingatkan daging dalam kuah, rupanya tali mop!” - Dua beradik rasa nak muntah makan roti canai banjir, selepas mengadu tetap kena bayar!

ARTIKEL BERKAITAN: Kembang tekak! Lalat besar dibiar ‘bertenggek’ pada daging rebus, peniaga tak ambil kisah... naya siapa yang order

Kecewa dengan tahap kebersihan pengendalian makanan oleh penjaja berkenaan, individu tersebut mengakui insiden itu membuatkan dia fobia.

"Sebelum makan check la dulu ya. Fobia aku nak beli nasi lemak tepi jalan. Pengotor gila," luahnya lagi.

Bayangkan kalau dah terkunyah... lunyai dalam mulut tinggal nak telan je.

NETIZEN

Dimuat naik pada lewat petang Selasa, hingga kini video tersebut meraih hampir 600,000 jumlah tontonan malah mengundang ribuan komen netizen.

Rata-ratanya bukan sahaja meluahkan rasa geli-geleman, namun dalam masa yang sama melahirkan rasa kesal dengan sikap segelintir peniaga makanan yang mengambil remeh soal kebersihan.

Netizen turut terkejut melihat kehadiran bangkai cicak di dalam nasi lemak yang dibeli individu berkenaan.

"Bayangkan kalau dah terkunyah... lunyai dalam mulut tinggal nak telan je.

"Ingatkan ikan bilis. Dia bungkus nasi lemak tu sambil tidur ke?

"Ini mesti masak lauk lepas tu biar atas dapur tak tutup kuali atau periuk.

"Kalau aku tak pakai cermin mata memang naya... berjoget cicak dalam perut," demikian antara komen netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

nasi lemak sambal cicak, fobia nasi lemak, peniaga pengotor,

Summary: <b>INDIVIDU</b> tersebut kecewa dengan sikap penjaja berkenaan kerana tidak menitikberatkan soal kebersihan.

Bangkai seekor cicak jelas kelihatan dalam bungkusan nasi lemak.


“Buat muka untuk apa, bukan super star pun” - Nurul Zahid jawab tuduhan bapa jalani pembedahan kosmetik

KECOH di media sosial apabila Timbalan Perdana Menteri, Datuk Seri Ahmad Zahid Hamidi tampil dengan mata kelihatan bengkak dan lebam.

Namun teka-teki itu terungkai apabila anak sulungnya, Datuk Nurulhidayah Ahmad Zahid tampil menjelaskan bapanya mengalami kerosakan saraf optik dan memerlukan pembedahan.

“Saraf mata dia tak function (berfungsi). Sebab tu mata dia jadi 'jatuh'. Buat muka buat apa, bukan super star pun. Kalau sampai mudarat sebab saraf mata, kena la buat sesuatu.

"Tapi biasalah orang lagi seronok fitnah daripada tahu perkara sebenar," tulisnya membalas komen netizen di Instagram.

Bukan itu sahaja, Nurulhidayah juga menjelaskan bahawa sebagai ahli politik, Zahid perlu kuatkan semangat walaupun sakit kerana memikul tanggungjawab besar yang diamanahkan.

Nurulhidayah berkata bapanya masih dalam proses pemulihan dan tidak berehat lama selepas pembedahan mata.

Pada 22 Jun lalu, Menteri Dalam Negeri, Datuk Seri Saifuddin Nasution mengesahkan Zahid bercuti selama dua minggu.

Namun Zahid yang juga Ahli Parlimen Bagan Datuk sekali lagi mencuri tumpuan apabila dilihat tampil memakai cermin mata hitam di Persidangan Pertubuhan Akademi Kebangsaan Biro Siasatan Persekutuan (FBINAA) Asia Pasifik ke 23 di Kuala Lumpur pada 26 Jun lalu.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

bengkak mata, nampak lebam, NurulHidayah, Zahid Hamidi, pembedahan mata, kerosakan saraf optik

Summary: <b>ANAK</b> sulung Zahid tampil jelaskan mengenai mata bapanya yang kelihatan bengkak.

Foto kanan adalah keadaan terkini Ahmad Zahid selepas pembedahan saraf mata.


Suasana pilu iringi pengebumian jenazah 7 beranak tragedi kepala air

JENAZAH tujuh beranak yang ditemukan mati lemas di Jeram Mawar, Air Putih, Kemaman, Sabtu lalu selamat dikebumikan dalam satu liang lahad di Tanah Perkuburan Islam Felda Lepar Hilir 3, Kuantan, Pahang kira-kira pukul 11.50 malam, Selasa.

Mereka adalah Azizah Eiyi, 40, Karim Abdullah, 39, Muhammad Zulqarnain Haikal Karim, 11, Putri Nurerina Natasya Karim, 10, Muhammad Haziq Ziqree Karim, 6, Putri Aryana Umaira Karim, 4, dan Putri Balqis Izzati Abdul Rahman, 18.

Dianggarkan lebih 200 ahli keluarga, saudara, rakan serta penduduk Felda Lepar Hilir 3 hadir ke majlis pengebumian terbabit.

Sebelum itu tujuh van jenazah bertolak dari Kuala Terengganu kira-kira pukul 6.30 petang Selasa dengan diiringi kereta peronda polis.

Jenazah tujuh beranak tiba di Masjid Ubbudiah Felda Lepar Hilir 3 dari Kuala Terengganu, Terengganu pada pukul 10.02 malam.

Setakat ini, mayat seorang lagi anak pasangan itu, Putri Alleya Maisarah, 16 ditemukan pada jam 3 petang Selasa.

Dua yang masih belum ditemui adalah Putri Nor Fatin, 14, dan tunang kepada Putri Balqis Izzati iaitu Muhammad Fikri Saliman, 24.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

tragedi kepala air, kampung Air Putih, perkelahan bertukar tragedi, Jeram Air Putih, kebumi satu kubur, tujuh sekeluarga

Summary: <b>JENAZAH</b> tujuh sekeluarga dikebumikan dalam satu kubur.

Jenazah tujuh sekeluarga dikebumikan dalam satu kubur. -Gambar Pahang Story


Tak gelap mata tengok duit berkepuk, pekerja pasaraya pulangkan RM18,000 jumpa dalam troli... Netizen sepakat suruh beri bonus

NALURI untuk seseorang itu berlaku tidak jujur sering hadir apabila habuan lumayan terhidang di depan mata.

Walau apa jua sebabnya, mengambil hak orang lain adalah satu kesalahan yang tidak boleh diambil ringan.

Namun baru-baru ini kisah membabitkan pekerja sebuah pasar raya wajar dijadikan inspirasi apabila dia mengutamakan ketelusan dan kejujuran tatkala dia mempunyai peluang untuk mengaut kemewahan atas nama 'rezeki terpijak'.

Perkongsian asal di Linkedin.

Bangga dengan kejujuran pekerjanya yang merupakan seorang warga asing, pasar raya berkenaan berkongsikan insiden menyentuh hati itu melalui akaun mereka di platform mencari kerja (Linkedin).

"Baru-baru ini salah seorang staf kami menemukan satu beg yang berisi duit kertas dalam mata wang asing, bernilai RM18,000 dalam ringgit Malaysia. Dalam beg tu juga ada tersimpan beberapa dokumen peribadi.

"Beg itu ditinggalkan di dalam troli di lot parkir terbuka pasar raya AEON Alpha Angle, Wangsa Maju, Kuala Lumpur. Staf itu kemudiannya membawa beg tersebut untuk diserahkan ke kaunter khidmat pelanggan.

ARTIKEL BERKAITAN: Mat Vespa jujur pulangkan laptop, duit dalam beg pun tak sentuh... Tauke kafe lega, janji nak belanja makan satu keluarga

ARTIKEL BERKAITAN: Motor terbabas, habis makanan terabur! Rider syukur pelanggannya ‘limited edition’ - “Suruh claim balik duit tak nak, dia bagi pula tip”

"Beg berkenaan akhirnya berjaya dipulangkan semula kepada pemiliknya. Setelah pemeriksaan oleh pemilik itu sendiri, dia mengesahkan tidak ada satu pun wang yang hilang atau diambil daripada beg terbabit

"Kami sangat berbesar hati mempunyai seorang staf yang bertanggungjawab dan amanah. Kepada Ram Akawal Mandal, terima kasih atas kejujuran dan integriti yang ditunjukkan anda," tulis akaun pasar raya itu dalam satu hantaran.

Perkongsian itu menjadi tular di Twitter dan rata-rata warga maya menzahirkan rasa kagum dengan keikhlasan pekerja itu dalam menjalankan tugasnya.

Diakui dengan keadaan ekonomi sekarang, bukan senang nak jujur macam pekerja ni

WARGA MAYA

"Kalau ikutkan pekerja itu boleh sangat nak ambil beg tu untuk diri dia sendiri, sebab tiada siapa yang nampak dan tiada siapa yang tahu. Tapi dia tak buat kerana dia sedar Tuhan sentiasa memerhati.

"Respect dekat pekerja ni, kalau yang lain dekat tempat dia pun belum tentu boleh jujur. Godaan syaitan mesti akan hasut untuk songlap sikit duit tu, bukan senang nak ada cash beribu dalam tangan.

Sebahagian ciapan balas warga maya.

"Harap pekerja tu bukan hanya dapat pujian di media sosial sebagai wira, dia seharusnya dapat ganjaran juga. Bagi bonus claim lebih sikit ke waktu hujung bulan. Tolong bagi dia voucher untuk beli-belah.

"Mohon naikkan pangkat dia sekali. Pelanggan dah gembira, sekarang giliran pekerja ni pula untuk digembirakan. Diakui dengan keadaan ekonomi sekarang, bukan senang nak jujur macam pekerja ni," kata sebahagian warga maya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

pekerja aeon jujur, jumpa beg berisi duit, AEON Alpha Angle, pekerja warga asing jujur

Summary: <b>PEKERJA</b> pasar raya ini dikagumi kerana bersikap jujur.

Pekerja pasar raya ini dikagumi kerana bersikap jujur.


Hanya guna iPhone, pemuda tawar khidmat video kahwin dengan harga RM200 je... Jadual ’shoot’ pengantin penuh sampai Mei tahun depan!

BERBEKALKAN dua buah telefon pintar berjenama Apple, seorang pemuda meraih pendapatan lumayan selepas dia menawarkan khidmat videografi perkahwinan sejak tahun lalu.

Sungguhpun kelengkapan yang digunakan bukanlah dianggap profesional namun sentuhan dan kreativitinya cukup memuaskan.

Menurut Mohamad Azwan Jamaluddin, 27, dia pada awalnya sekadar menghasilkan video untuk ahli keluarga sebelum hasil kerjanya meraih perhatian, sekali gus membawa ramai pelanggan baharu buatnya.

Pemuda ini berniaga baju secara live dan hanya menghasilkan video pada hujung minggu.

"Saya baru bermula dalam bidang videografi pada tahun lepas. Awalnya saya buat video secara percuma untuk adik-beradik dan sepupu. Apabila saya kongsi di TikTok, tiba-tiba dapat ramai permintaan daripada orang luar.

"Saya hanya buat video menggunakan iPhone 11 dan iPhone 13 Pro Max. Lagi senang rakam dan edit menggunakan telefon. Saya sebenarnya tiada pengalaman, cuma belajar sendiri dan tonton tutorial di YouTube dan TikTok," ujarnya kepada mStar.

Senang disapa Wan, dia yang menetap di Kepala Batas, Pulau Pinang berkata khidmat kreatifnya menjadi 'buruan' dek kerana harga yang ditawarkan berpatutan.

Jadual saya sentiasa penuh. Sampai bulan Mei tahun depan dah full, orang dah bayar deposit sebab takut full.

MOHAMAD AZWAN JAMALUDDIN

"Pakej saya berharga RM200 sahaja. Video majlis indoor RM200, majlis outdoor pun RM200. Kalau ambil dua-dua, harganya jadi RM350 sahaja. Alhamdulillah, rasa seronok dapat bantu realisasikan impian pengantin baharu.

"Setakat ini tiada siapa marah saya letak harga murah. Sebab market untuk telefon memang harganya paras itu saja. Kalau guna kamera, harganya lain pula. Apa yang saya beri, kualitinya kena dengan harga. Boleh bantu mereka yang tiada bajet tinggi," ujar Wan lagi.

Menurut bapa kepada seorang cahaya mata itu, dia juga tak menang tangan menerima tawaran kerja sehingga jadualnya penuh sepanjang tahun.

ARTIKEL BERKAITAN: Minat sinematografi, superhero... Pelajar UUM berangan jadi Syamsul Yusof! Banyak hasilkan video gempak, kreatif

ARTIKEL BERKAITAN: Rajin kongsi video masakan edisi pelajar, ramai yang suka! Tapi resipi masak lemak tumis bawang kena kritik - “Ini cara saya”

"Saya buat dua kerja. Hari Isnin hingga Khamis saya berniaga baju menerusi siaran langsung (live) di TikTok. Video pula saya hanya buat pada hari Jumaat, Sabtu dan Ahad. Tiga hari seminggu sahaja.

"Tapi Alhamdulillah, jadual saya sentiasa penuh. Sampai bulan Mei tahun depan dah full, orang dah bayar deposit sebab takut full. Memang tak pernah terfikir rezeki saya datang dengan cara ini," ujar Wan lagi.

Di sebalik pujian pelanggan dan pengikut TikTok, Wan juga mendedahkan dia dipandang rendah segelintir individu hanya kerana menghasilkan video menggunakan telefon.

Wan mula menghasilkan video perkahwinan sejak tahun lepas.

"Ada orang kata malu pakai phone, tak profesional. Mereka suruh saya upgrade. Tapi saya kekal guna telefon untuk kekalkan harga yang saya tawarkan. Kalau saya upgarde guna kamera, harganya lain pula. Takut pelanggan dah tak dapat harga murah.

"Saya tak ambil hati dengan teguran. Saya boleh terima je. Selain itu, ada juga yang nasihat suruh perbaiki kualiti video. Bukan mengkritik, tapi lebih kepada ajar saya untuk perbaiki lagi. Saya hargai mereka yang beri tunjuk ajar kepada saya," ujarnya lagi.

Di aplikasi TikTok, ramai netizen turut memuji hasil video Wan dan menganggap kualiti sesebuah karya itu tidak semestinya bergantung kepada kamera yang mahal sahaja.

Jadual Wan penuh sehingga tahun depan.

"Video atau gambar yang cantik ni tak tertakluk kepada kamera atau phone. Tapi ia tertakluk pada orang yang memegang kamera atau telefon itu.

"Pakai la kamera mahal sekali pun, kalau tiada kemahiran tak menjadi juga. Kemahiran tu yang mahal, bukan kamera.

"Kalau orang berseni, guna apa pun hasil terbaik," tulis beberapa netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

video kahwin murah, mobile videografi, viral video murah

Summary: <b>WAN</b> mendapat sambutan luar biasa kerana menawarkan khidmat video pada harga murah.

Wan mendapat sambutan luar biasa kerana menawarkan khidmat video pada harga murah.


Pecahkan logo balai bomba guna penukul, wanita direman 3 hari

wanita masalah mental, pecah logo balai bomba, wad psikiatri, wanita mengamuk,

Summary: <b>PERMOHONAN</b> reman ke atas suspek wanita berusia 53 tahun dibenarkan selama tiga hari sehingga 5 Julai ini.


Driver Grab tak sia-siakan kepintarannya! Tayang resume dalam kereta, penumpang kagum bukan calang-calang lulusan

DI mana ada kemahuan, di situ ada jalan.

Begitulah pepatah sesuai bagi menggambarkan kegigihan seorang graduan universiti ini 'memburu' pekerjaan namun dalam masa yang sama menjadi pemandu e-hailing secara sepenuh masa.

Apa yang menarik, pemuda ini tampil dengan idea 'luar kotak' iaitu menayang resume di tempat duduk dalam kenderaannya agar dilihat oleh penumpang sebagai salah satu cara dia mencuba nasib, di samping menghantar permohonan kerja secara dalam talian (online).

Tanpa disangka, usahanya itu menunjukkan hasil yang positif di mana rata-rata penumpang yang menggunakan perkhidmatannya memberi respons yang tidak disangka.

Resume yang dilekatkan di hadapan tempat duduk penumpang.

Berkongsi cerita dengan mStar, pemuda bernama Naziruddin Najohan berkata, idea tersebut tercetus secara spontan selepas dia berbual dengan seorang penumpang wanita.

"Biasalah, ada penumpang rajin berbual. Satu hari tu, seorang penumpang perempuan bertanya saya dah lama ke bawa Grab? Jadi saya pun berceritalah serba sikit.

"Dia bertanya latar belakang pendidikan saya dan minta saya beri resume kepadanya untuk dimajukan kepada majikan. Kebetulan ada resume yang sudah bercetak dalam kereta, jadi saya beri.

ARTIKEL BERKAITAN: Guru naik Grab, pemandunya bukan biasa-biasa! Belum sedia kahwin sebab nak fokus jaga nenek, bertuah bakal isteri

ARTIKEL BERKAITAN: Rajin, manis pula tu! Pemuda kacak rancak cari rezeki di pasar malam, terkejut mak buat ‘spot check’... doa ibu segalanya

"Dari situ saya terfikir, penumpang saya ni kebanyakannya orang yang bekerja dan pastinya ada yang bukan kerja biasa-biasa. Itu pun kalau ada yang bertanya, bolehlah saya cerita.

"Jadi saya terfikir untuk cetak dan letak saja resume di tempat duduk. Dekat atas tu saya tulis nota yang sedang mencari pekerjaan," ujar graduan Ijazah Sarjana Muda Kejuruteraan Kimia dari Universiti Teknologi Petronas (UTP) ini.

Naziruddin yang menamatkan pengajiannya pada Ogos 2021 berkata, dia mempunyai pengalaman bekerja lebih setahun di dua syarikat berbeza sebagai 'Sales Engineer' sebelum ini.

Antara kenangan manis iaitu mewakili UTP di peringkat kebangsaan dan antarabangsa dalam Chem-E-Car Competition.

Namun rezekinya di syarikat terakhir hanya setakat April lalu, sebelum dia mengambil keputusan untuk menjadi pemandu e-hailing secara sepenuh masa selepas Aidilfitri.

"Selepas hampir dua bulan bawa Grab, idea tayang resume tu baru muncul. Kini sudah seminggu sejak saya aplikasikan idea berkenaan dan tak sangka ia membawa hasil yang positif.

"Isnin lepas seorang panumpang snap gambar, hantar dekat recruiter. Ingatkan orang biasa-biasa, tapi tengok LinkedIn, dia Pengarah Jabatan di sebuah syarikat e-dagang.

"Tak lama selepas itu, recruiter approach... untuk lepas ke next stage tu, tengoklah macam mana.

Terharu bila baca komen-komen... ada yang cakap tak pernah terfikir, ada yang puji idea tu genius. Mereka ucap terima kasih sebab kongsi idea tu.

NAZIRUDDIN NAJOHAN

"Dan ramai juga penumpang yang minta izin nak snap gambar resume untuk hantar ke majikan atau majukan (forward) kepada rakan-rakan lain. Tak sangka... orang Malaysia semuanya baik-baik," ujar pemuda berusia 25 tahun ini lagi.

Naziruddin juga tidak menyangka perkongsian mengenai idea tersebut yang dimuat naik di laman Twitter menjadi tular.

"Terharu bila baca komen-komen... ada yang cakap tak pernah terfikir, ada yang puji idea tu genius. Mereka ucap terima kasih sebab kongsi idea tu.

"Pada saya, apa salahnya berkongsi benda baik... tapi tak sangka ia membantu orang lain juga yang sama mencari pekerjaan macam saya.

Bersama rakan-rakan seperjuangan di UTP.

"Sebenarnya secara tak langsung, ia buka mata masyarakat bahawa pemandu Grab ini datang daripada pelbagai latar belakang. Ada graduan, ada yang pernah bekerjaya bagus tapi diberhentikan kerja.

"Alhamdulillah, idea ini buka peluang untuk rezeki datang dalam pelbagai cara. Selain penumpang bantu uar-uarkan, ada yang hantar DM bertanyakan resume. Moga ada rezeki untuk saya selepas ini," katanya lagi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

graduan bawa Grab, graduan Kejuruteraan Kimia, tayang resume, resume dalam kereta, penumpang Grab, cari kerja, kampusmStar,

Summary: <b>NAZIRUDDIN</b> menjadi pemandu Grab sepenuh masa sejak hampir dua bulan lalu.

{\"image_path\":\"uploads\\/images\\/2023\\/07\\/04\\/2159376.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":549,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Naziruddin yang merupakan graduan dari UTP mencuba kaedah \'luar kotak\' dalam usaha mencari pekerjaan.\",\"image_count\":4}

Naziruddin yang merupakan graduan dari UTP mencuba kaedah 'luar kotak' dalam usaha mencari pekerjaan.


Wanita sangka tertukar bayi selepas bersalin, tak percaya anak sendiri putih gebu... Lepas ‘siasat’ rupanya ibu amal 3 surah setiap hari

SEPERTI dalam drama, 1001 tanda tanya timbul dalam benak fikiran sepasang suami isteri ini tatkala kali pertama memandang wajah bayi perempuan mereka.

Diberi nama Aira Humaira, wajah si comel itu seindah namanya.

Kelahiran Aira pada 15 Jun lalu menimbulkan suasana gamat apabila ibunya, Nur Atikah Zainudin, 27, menyangka pihak hospital tertukar bayinya dengan anak orang lain.

Menurut Atikah, dia dan suaminya Irfan Aqil Zahari, 23, seolah-olah tidak percaya bayi perempuan itu merupakan cahaya mata sulung mereka memandangkan si comel berkenaan kelihatan berbeza dan tidak mengikut wajah ibu dan bapanya.

Atikah dan suaminya baru sahaja menimang anak sulung pada bulan lepas.

"Hari pertama tengok anak sendiri, mama dengan abi 'gelepor' ingat tertukar anak. Sebab tak tahu ikut muka siapa. Teruja dan masih tak percaya," ujarnya pada kapsyen video di TikTok.

Bercakap kepada mStar, Atikah berkata dia dan suaminya turut bertanya kepada jururawat bertugas atas kekeliruan itu sebelum dijelaskan bahawa bayi berkenaan benar-benar anak mereka.

"Saya sampai tanya jururawat, betul ke ni anak saya? Jururawat kata betul la, ada nama saya. Bapanya pun begitu. Dia datang dan tanya, betul ke? Dia macam tak percaya sebab anak kami cerah sangat.

Masa mengandung dia, saya alahan teruk... masuk wad sebab muntah darah.

NUR ATIKAH ZAINUDIN

"Tapi apabila lihat wajah puteri sulung kami, hati ini rasa lega, hilang semua rasa sakit. Aira lahir pada usia kandungan 36 minggu, tak cukup bulan. Sebab kandungan songsang, saya terpaksa dibedah. Tapi Alhamdulillah bayi sihat," ujarnya.

Menurut Atikah yang terkejut dengan penularan video bayinya di TikTok, dia ada mengamalkan pemakanan tertentu serta beberapa surah sepanjang kehamilannya.

"Kalau ikutkan, setiap hari saya mengaji, baca surah Yusuf, surah Maryam dan surah Luqman. Surah-surah ini boleh dibaca bila-bila masa ataupun ketika solat. Tapi saya tak miss setiap hari.

ARTIKEL BERKAITAN: Bapa kongsi kisah 5 tahun sabar tunggu zuriat, akhirnya lahir ‘si pipi labuh’ popular macam anak selebriti - “Orang lain geram, kami pun sama”

ARTIKEL BERKAITAN: Selain buat orang ‘geram’, ramai keliru dengan rambut bayi comel ini... betul ke palsu? - “Dah tiga anak lelaki, saya doa dapat perempuan pula”

"Makanan pula saya hanya banyak makan buah. Antaranya delima dan jambu batu. Kemudiannya, saya juga selalu makan aiskrim dan coklat. Biasanya bayi saya tidak aktif, tak bergerak. Lepas makan aiskrim atau coklat baru dia aktif dalam perut.

"Selepas lahir, anak saya juga tak banyak meragam. Dia tak menangis, masa mandi pun termenung saja. Sekarang dia dah pandai minta susu, jadi dia akan menangis, tapi nadanya tak kuat," ujarnya lagi.

Di sebalik rezeki terindah dalam hidupnya itu, Atikah berkata dia turut berdepan fasa kehamilan mencabar, terutamanya dalam enam bulan pertama.

Atikah bersyukur dengan kehadiran puteri sulungnya itu.

"Masa mengandungkan dia, saya alami alahan teruk. Saya masuk wad sebab muntah darah. Sejak awal kehamilan sehingga enam bulan, memang seksa rasanya.

"Disebabkan itu, mungkin saya akan 'rehat' lama sikit. Sebab saya pun belah perut. Mungkin selepas lima tahun baru fikir anak seterusnya," ujar Atikah yang kini berpantang di rumah ibunya di Pahang.

Dalam pada itu, dia turut menitipkan ucapan terima kasih kepada netizen di aplikasi TikTok yang tidak putus-putus menitipkan ucapan tahniah serta doa buat anaknya.

"Alhamdulillah, terima kasih banyak-banyak. Saya pun tak tahu video anak saya boleh viral. Yang mana masih menunggu cahaya mata, saya doa ada rezeki untuk anda juga.

"Doakan anak saya terus sihat sampai besar," ujarnya mengakhiri bicara.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

viral bayi comel, amalan ibu mengandung, ibu sangka tertukar anak, petua dapat bayi comel

Summary: <b>AIRA</b> Humaira tular di media sosial kerana kecomelan wajahnya.

Aira Humaira tular di media sosial kerana kecomelan wajahnya.


Tabung wang tidak patuh syariah di masjid tarik perhatian - “Bagus tapi ramai persenda sebab tak faham”

PENGACARA dan penulis lirik terkenal Ahmad Fedtri Yahya berkongsi foto di Twitter, memaparkan sebuah tabung yang terdapat di Masjid Al Hidayah, Sungai Penchala, Kuala Lumpur.

Apa yang menjadi bualan ramai, tabung itu dikhususkan untuk individu yang mahu menyedekahkan wang tidak patuh syariah yang dimiliki mereka.

"Di masjid ni ada tabung wang tidak patuh syariah," ciapnya di Twitter pada Khamis.

Pada tabung itu, pihak masjid menyatakan wang tidak patuh syariah bermaksud sebarang bentuk pendapatan atau perolehan hasil daripada perbuatan atau transaksi yang bertentangan dengan hukum syarak.

Pihak masjid turut mencetak keterangan tentang klasifikasi wang yang berada dalam kategori tidak patuh syariah.

Antaranya wang riba atau faedah, judi atau pertaruhan, pengeluaran atau penjualan barang tidak halal dan insurans konvensional, wang jual beli sekuriti yang tidak halal, aktiviti yang tidak selaras dengan syariah serta dividen atau bonus daripada pelaburan tidak patuh syariah.

Tabung yang disediakan di Masjid Al Hidayah, Sungai Penchala.

"Penyaluran wang boleh diserahkan secara tunai ke dalam peti ini atau online akaun masjid," ujar keterangan itu lagi.

Dalam pada itu, netizen di Twitter turut meninggalkan komen berbeza-beza tentang kewujudan tabung tersebut.

"Nice idea. So duit-duit ini boleh digunakan untuk tujuan yang sepatutnya.

"Bagus inisiatif ni. Kutipan ini boleh dimanfaatkan untuk pembangunan infra/kemudahan masjid yang tidak melibatkan makan/minum/jamuan/hadiah.

"Sebenarnya bagus ada tabung ni. Tapi orang kita persendakan sebab tak faham," ujar netizen.

Semakan di laman web Mufti Wilayah Persekutuan menyatakan orang yang menggunakan harta daripada sumber rezeki yang haram seperti penjualan arak, judi, riba atau pelacuran yang dia terlibat dengannya maka hukumnya adalah haram.

Menurut laman web itu lagi, menginfakkan harta daripada sumber rezeki yang haram menjadi kewajipan pemilik harta tersebut untuk memisahkan dirinya daripada harta tersebut dan bukannya bertujuan untuk meraih pahala daripada serahan itu.

Tetapi dengan syarat hendaklah bertaubat dan tidak mahu mengulangi perbuatan maksiat itu lagi. (Rujuk: Ahsan al-Kalam fi al-Fatawa wa al-Ahkam oleh Syeikh ‘Atiyyah Saqar).

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

tabung tidak patuh syariah, tabung masjid viral, Masjid Al Hidayah

Summary: <b>FOTO</b> tabung masjid yang dikongsi Fedtri meraih perhatian ramai netizen di Twiter.

Foto tabung masjid yang dikongsi Fedtri meraih perhatian ramai netizen di Twiter.


Boss Kay terpaksa ‘block’ WhatsApp anak sebab bekas isteri salahguna nombor, berterusan sebar fitnah... “Jangan malukan keturunan untuk raih simpati”

"SAYA block WhatsApp anak sebab bekas isteri menggunakan nombor tersebut untuk 'serang' saya"

Demikian kata personaliti media sosial, Azlee Abd Aziz atau lebih dikenali sebagai Boss Kay ketika menjawab tuduhan yang dilemparkan bekas isteri pertamanya, yang mendakwa dia menyekat nombor telefon sehingga gagal dihubungi oleh anak.

Menerusi video yang dimuat naik wanita bernama Nooraini Noni pada malam Rabu, kelihatan anak lelakinya menangis dipercayai kerana merindui si bapa.

Kanak-kanak tersebut dilihat memegang telefon bimbit dan berkali-kali mencuba menghubungi bapanya sambil mengesat air mata.

Tangkap layar (screenshot) daripada video yang dimuat naik bekas isteri pertama Boss Kay di TikTok.

Turut kedengaran di dalam video berkenaan, Nooraini menjelaskan kepada anaknya mengapa talian si bapa gagal dihubungi.

Menjawab lebih lanjut mengenai isu tersebut, Boss Kay berkata dia sering berhubung dengan anak sulungnya, Akasya, sehinggalah terpaksa mengambil tindakan menyekat nombor kanak-kanak itu minggu lalu kerana 'disalahgunakan' oleh bekas isteri pertamanya.

ARTIKEL BERKAITAN: “Papa dah tak nak abang, sudahlah” - Bekas isteri pertama Boss Kay buntu anak asyik telefon bapa, tak faham maksud WhatsApp kena ‘block’

"Sebenarnya saya block nombor ibunya dahulu sebab kurang ajar, malah buat ugutan dan sebagainya. Saya malas nak bergaduh.

"Sebelum itu, saya letak dua syarat untuk bertemu dengan anak-anak. Pertama, jangan sebar aib dan jangan cakap soal saya di media sosial selama dua bulan.

"Jika dia ikut syarat itu, saya akan berjumpa dengan anak. Tapi dia tak ikut syarat itu malah terus menyebar macam-macam sehingga menggunakan anak sebagai content untuk viral.

"Dia tuduh saya tak nak jumpa anak sedangkan ketika itu nombor anak belumpun saya block. Hubungan saya dengan anak baik saja. Tapi bila dia guna nombor anak untuk serang saya, saya terpaksa block," jelasnya ketika dihubungi mStar.

Saya masih mampu bersabar. Saya belum bercadang untuk ambil tindakan undang-undang mengenangkan mereka jaga anak-anak.

BOSS KAY

Dia juga menambah, dirinya langsung tidak terkejut apabila mengetahui video terbaharu anaknya itu dimuat naik di laman TikTok.

"Saya tak terkejut sebab dah tahu perangai bekas isteri pertama mahupun bekas isteri kedua. Allah tunjukkan perangai kedua-duanya suka manipulasi.

"Saya tahu, dua-dua berpakat untuk menggunakan anak-anak untuk jejaskan reputasi saya. Mereka ni buat bisnes. Tapi bila content bisnes tak jalan, mereka guna anak-anaklah.

"Saya hanya bimbangkan emosi anak-anak saya saya. Tolonglah jadi ibu yang bertanggungjawab. Jangan malukan anak dan keturunan dengan cara ini untuk meraih simpati" ujarnya lagi.

Tambah Boss Kay, dia masih menahan sabar dan enggan memburukkan keadaan dengan membuat 'serangan balas' di media sosial meskipun 'ditikam dari belakang' sejak 2021.

Boss Kay sebelum ini turut terpalit dengan kontroversi mengaitkan bekas isteri keduanya, Cik Pia.

"Disebabkan mereka (bekas-bekas isteri) berterusan menggunakan media sosial untuk memfitnah, netizen hentam dan beri gelaran macam-macam kepada saya.

"Saya nak ucap 'terima kasih' sangat kepada perempuan-perempuan yang pernah saya bagi makan. Saya ajar mereka dari kosong hingga orang kenal, tapi ini yang saya dapat.

"Saya masih mampu bersabar. Saya belum bercadang untuk ambil tindakan undang-undang mengenangkan mereka jaga anak-anak. Saya hanya serah kepada Allah... Allah yang beri rezeki.

"Tapi kesabaran manusia ada hadnya. Sekiranya berlarutan dan saya dah habis limit, peguam saya akan buat kerja," akhirinya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Boss Kay, enggan jumpa anak, anak rindu bapa, Nooraini Noni, sekat WhatsApp, mak ayah bercerai, Cik Pia, Tash Yong

Summary: <b>BOSS KAY</b> berkata dia tidak terkejut tindakan bekas isterinya menggunakan anak untuk meraih simpati.

Boss Kay (kiri) menjawab dakwaan mengenai isu dirinya menyekat WhatsApp anak.


“Papa dah tak nak abang, sudahlah” - Bekas isteri pertama Boss Kay buntu anak asyik telefon bapa, tak faham maksud WhatsApp kena ‘block’

PERSONALITI media sosial, Azlee Abd Aziz sebelum ini terpalit dengan kontroversi gara-gara menceraikan isteri keduanya menerusi siaran langsung di TikTok.

Terbaharu, nama Azlee atau lebih dikenali sebagai Boss Kay sekali lagi menjadi bualan hangat netizen selepas tular satu video yang dimuat naik oleh bekas isteri pertamanya yang dikenali sebagai Nooraini Noni.

Menerusi video yang dimuat naik wanita tersebut pada Rabu malam, kelihatan anak lelakinya menangis dipercayai kerana merindui si bapa.

Kanak-kanak tersebut dilihat memegang telefon bimbit dan berkali-kali mencuba menghubungi bapanya sambil mengesat air mata.

Turut kedengaran di dalam video berkenaan, Nooraini menjelaskan kepada anaknya mengapa talian si bapa gagal dihubungi.

Boss Kay sebelum ini terpalit dengan kontroversi membabitkan bekas isteri keduanya, Cik Pia (foto kiri).

"Nak cuba macam mana lagi? Dah kena block... abang faham tak block tu? Abang WhatsApp pun papa takkan baca... tahu tak?

"Faham tak block tu apa? Abang nampak gambar (profil WhatsApp). Dah la, papa dah tak nak abang sudahlah," demikian kata wanita tersebut di dalam video.

Difahamkan, kanak-kanak lelaki itu adalah anak sulung pasangan berkenaan.

ARTIKEL BERKAITAN: Boss Kay jawab tuduhan enggan azan, daftar nama anak... dakwa isteri ada gangguan mental - “Nyaris nak kemalangan”

ARTIKEL BERKAITAN: Bukan live TikTok, Boss Kay hantar video lafaz cerai 10 saat kepada isteri... Wajah ceria jatuh talak 2, rasa lebih positif

Di dalam video yang sama, Nooraini turut menunjukkan anak keduanya yang bernama Anzalna, kerap mengalami demam didakwa kerana merindui bapa mereka.

Ujarnya lagi, perkongsian berkenaan bukanlah untuk meraih simpati namun dia terpaksa berbuat demikian selepas semua usaha untuk menemukan anak-anak dengan bekas suaminya menemui kegagalan.

"Inilah akibat kekejaman seorang bapa. Terima kasih yang tidak terhingga buat si bapa mithali. Jawablah di akhirat sana atas penyiksaan jiwa anak-anak yang tidak berdosa ini," tulisnya lagi pada ruangan kapsyen.

Suami isteri berpisah tu kisah yang lain tapi anak-anak tu tanggungjawab dan amanah Allah.

NETIZEN

Sehingga kini video berkenaan meraih melebihi 752,000 jumlah tontonan.

Sementara itu menerusi ruangan komen pula, netizen memberikan reaksi yang pelbagai dengan rata-ratanya melahirkan rasa simpati terhadap wanita berkenaan dan anak-anaknya.

"Ya Allah, saya pun ikut menangis sekali. Saya doakan mama dan adik kuat dan tabah.

"Suami isteri berpisah tu kisah yang lain tapi anak-anak tu tanggungjawab dan amanah Allah.

"Dik, kuat ya dan pimpin tangan mama ya,"demikian antara komen netizen.

Antara komen netizen terhadap perkongsian video oleh Nooraini Noni.

Boss Kay sebelum ini juga pernah terpalit dengan kontroversi gara-gara dituduh tidak bertanggungjawab kerana enggan mengazankan dan mendaftarkan nama anak keduanya yang baru lahir, hasil perkahwinan dengan isteri kedua, Norsufia Johari atau Cik Pia.

Untuk rekod, Boss Kay sudah mendirikan rumah tangga buat kali ketiga dengan pelakon, Tash Yong, pada 8 April lalu.

Dalam pada itu mStar sedang berusaha untuk mendapatkan komen Boss Kay berhubung hal ini.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>WANITA</b> tersebut berkata dia terpaksa berbuat demikian selepas semua usaha untuk menemukan anak-anak dengan bapa mereka menemui kegagalan.

Bekas isteri pertama Boss Kay memuat naik video dua anak mereka yang merindui si bapa.


“Muka dah biru, dia tak lepas mencekik” - CCTV asyik ‘on-off’, saksi kes abang cekik adik buka cerita di lokasi kejadian

MENYAYAT hati apabila seorang abang dilaporkan tergamak meragut nyawa adik kandungnya dengan mencekiknya sehingga maut.

Bagaimanapun, insiden tragis di Bukit Piatu, Melaka yang berlaku pada Rabu itu dikatakan mempunyai kisah di sebaliknya.

Saksi di tempat kejadian yang juga jiran kepada keluarga mangsa, Qhurun Ain Johanie, 31, mendakwa suspek berdepan gangguan mistik sehingga memaksanya untuk bertindak sedemikian.

"Abang tu namanya Ridwan umur 14 tahun, dia anak sulung dari empat adik-beradik. Mangsa, Haziq dan dia merupakan anak ketiga. Ridwan ni sangat baik orangnya sebenarnya.

Dalam bulatan ialah mangsa yang dikenali sebagai Haziq.

"Dia mendengar kata, penyayang dan selalu ada untuk jaga adik-adik dia. Cuma dari sebulan lalu, Ridwan ni mula berubah, pada masa-masa tertentu dia akan macam dirasuk, bukan sepanjang masa.

"Bila kerasukan ni dia akan hilang kawalan ke atas diri dia, mata akan jadi putih dan akan jadi agresif. Dia akan cuba mencekik dan menendang orang di sekeliling termasuk mak ayah dia.

ARTIKEL BERKAITAN: Tragis! Budak 9 tahun maut dicekik abang kandung

ARTIKEL BERKAITAN: “Dia baik sangat orangnya” - Teman wanita buka mulut, puji peribadi suspek kes bunuh skandal hamil luar nikah

"Ada sekali waktu Maghrib, Ridwan tiba-tiba lari keluar dari rumah tak tentu arah. Satu kampung pergi mencari dia sampai lewat malam. Perlukan 10 orang lelaki dewasa untuk kawal dia, badan Ridwan jadi berat, " cerita Qhurun.

Mengimbas semula kejadian pada pukul 12 tengah hari itu, Qhurun berkata dia menerima panggilan telefon daripada jirannya (ibu bapa Ridwan) meminta dia untuk segera memeriksa rumah.

"Ibu mangsa ialah seorang jururawat di Hospital Melaka, dia dan suami ada pasang kamera litar tertutup (CCTV) untuk pantau Ridwan ketika mereka keluar bekerja. Kalau nampak apa-apa jadi mereka akan terus minta jiran datang tengokkan.

Tolong jangan salahkan Ridwan, itu bukan diri dia.

QHURUN AIN JOHANIE

JIRAN SUSPEK

"Tapi waktu hari kejadian, saya tak pasti anak yang mana satu main buka tutup CCTV tu. Jiran saya dah call anak dia suruh buka balik CCTV. Sekali buka balik CCTV nampak Haziq dah kena cekik dengan Ridwan.

"Dia terus call jiran-jiran termasuk saya untuk pergi tolong. Ini bukan kejadian pertama yang macam ni, jadi saya faham dan terus bergegas. Tapi bila kami masuk rumah, semuanya dah terlambat," kata Qhurun.

Menurut Qhurun, ketika dia tiba Haziq sudah terkulai layu dengan badannya bertukar biru.

Suspek (kiri) yang dikenali sebagai Ridwan bersama ibunya

"Waktu kami sampai tu, kami rasa Haziq mungkin dah sejam lebih tak bernyawa. Muka semua dah biru, kedua-dua tangan dia biru dan kaki dia terlipat. Dalam keadaannya macam tu, Ridwan masih ketat mencekik leher Haziq.

"Ridwan bukan diri dia waktu tu. Dia tak sedar pun. Kami cuba tarik dia ke tepi, tetapi kuat tenaga dia melawan. Nanti bila dah sedar, Ridwan tak akan ingat apa-apa pun yang berlaku. Ada sesuatu yang 'gantikan' diri dia.

"Sebelum kejadian, Ridwan dua minggu dah tak meracau tapi benda nak jadi kan. Waktu hari Ridwan dirasuk tu pula ibu dia terlepas pandang.

Ridwan (kiri) dan dua orang adik-beradiknya.

"Kami tetap panggil ambulans mungkin kalau Haziq masih boleh diselamatkan tapi memang Haziq dah tak ada," ujar Qhuruin yang remuk hatinya.

Mengulas lanjut mengenai episod hitam yang dilalui Ridwan, Qhurun berkata semuanya bermula daripada insiden buli di sekolah agamanya.

"Ridwan di sekolah kerap dibuli rakan-rakan. Mungkin dari situ dia trauma dan lemah semangat, jadi 'benda-benda' tu senang nak masuk. Di sekolah, Ridwan pernah meracau tapi tidak seteruk dirasuk seperti sejak kebelakangan ni.

"Cikgu minta Ridwan diambil pulang supaya boleh berubat. Ridwan pernah dihantar ke hospital juga tapi doktor pun tak boleh bantu banyak. Ibu bapa Ridwan pernah minta supaya dia ditahan di hospital untuk dirawat tapi tak dipersetujui.

Ridwan disifatkan sebagai seorang yang sopan santun dan lemah lembut.

"Selain hospital, Ridwan juga dibawa berikhtiar cara perubatan Islam. Dia sedang dalam proses untuk dipulihkan. Tapi tak sangka secepat ni keadaan akan bertukar buruk.

"Waktu cuti musim perayaan hari tu, Ridwan okay je dengan semua adik-beradik dia. Dia nampak gembira. Sekali tengok macam ni jadinya. Tolong jangan salahkan Ridwan, itu bukan diri dia," kata Qhurun memberi pencerahan.

Bapa Ridwan dan Haziq pada hari kejadian dikatakan berada di Terengganu untuk melawat rumah keluarganya.

Untuk rekod, mStar pada Rabu melaporkan kes seorang kanak-kanak lelaki berusia sembilan tahun maut, dipercayai dicekik abang kandungnya

Ketua Polis Daerah Melaka Tengah, Asisten Komisioner Christopher Patit pula mengatakan pihaknya sedang menyisat motif suspek melakukan perbuatan itu dan siasatan kes dibuat mengikut Seksyen 302 Kanun Keseksaan..

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

maut dicekik, dicekik abang kandung, budak maut, gangguan mistik, dirasuk, meracau, makhluk halus, Bukit Piatu, Melaka

Summary: <b>KELUARGA</b> ini tidak menyangka mereka akan melalui satu kejadian yang cukup mengerikan.

Keluarga ini tidak menyangka mereka akan melalui satu kejadian yang cukup mengerikan.


Inspektor Sheila kepingin lelaki fit, netizen berani ‘seru’ Tengku Zafrul... Tak sangka menteri jawab!

KISAH Inspektor Sheila yang sedang mencari pasangan hidup kecoh diperkatakan netizen selepas dia meluahkan hasratnya itu baru-baru ini.

Menurut Sheila, dia mahu mencari bakal suami yang cergas, sihat dan tidak berbadan gemuk.

Terbaharu, Menteri Pelaburan, Perdagangan dan Industri (MITI) Tengku Datuk Seri Zafrul Abdul Aziz turut memberi respons ringkas mengenai hal itu.

Jawapan ringkas Tengku Zafrul di Twitter.

Ia berikutan tindakan seorang individu yang membuat pautan (tag) kepada akaun Twitter Tengku Zafrul berhubung laporan berkaitan Sheila yang sedang mencari jodoh.

"Tolong tag kawan anda yang kaki jogging, kaki kayuh basikal, kaki marathon dan juga kaki gym," ciap seorang individu.

Kemudiannya, seorang individu lain membuat pautan kepada akaun Twitter Tengku Zafrul memandangkan beliau sering berkongsi tentang aktiviti kecergasan menerusi media sosial.

ARTIKEL BERKAITAN: “Siapa nak kahwin dengan saya?” - Inspektor Sheila cari calon suami di FB, netizen seram fikir nasib lelaki bertuah

"Minta maaf, saya dah berpunya," jawab Tengku Zafrul ringkas pada Khamis.

Untuk rekod, mStar pada Isnin lalu melaporkan kisah Sheila menyatakan hasrat untuk mencari pasangan hidup dan mendirikan rumah tangga.

Inspektor Sheila sebelum ini tular gara-gara video dia menghina anggota bawahan serta mengugut wanita warga emas tular di media sosial.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Inspektor Sheila, pegawai polis tular, Sheila cari jodoh, hina lans koperal, tengku zafrul

Summary: <b>TENGKU</b> Zafrul membalas ciapan Twitter berhubung Inspektor Sheila yang sedang mencari pasangan hidup.

Tengku Zafrul membalas ciapan Twitter berhubung Sheila yang sedang mencari jodoh.


Anak bingung ibu selalu sebut nak jumpa kakak meninggal 20 tahun lalu, mujur boleh pujuk dengan KFC - “Saya sedar dia tak banyak masa lagi”

jaga ibu sakit, ibu pelupa, ibu uzur, suka KFC, hujung usia

Summary: <b>LELAKI</b> kongsi video menyentuh hati mengenai ibunya yang sudah uzur.

Zaq tetap akan cuba penuhi walau apa pun permintaan ibunya.


Anwar pertimbang cadangan pengeluaran KWSP secara bulanan atau berkala

TIADA bantahan daripada kerajaan terhadap cadangan Kumpulan Wang Simpanan Pekerja (KWSP) untuk mengenakan pengeluaran berkala atau bulanan apabila mencapai umur persaraan sukarela 55 tahun, kata Perdana Menteri Datuk Seri Anwar Ibrahim.

Anwar, yang juga Menteri Kewangan, berkata kerajaan sedang dalam peringkat akhir untuk memperhalusi dasar tersebut.

"Saya tiada bantahan. Ia bergantung kepada kapasiti KWSP. Jika kita dengar kenyataan Ketua Pegawai Eksekutif KWSP Datuk Seri Amir Hamzah Azizan sebelum ini, terdapat beberapa kekangan terutama dalam kalangan mereka yang mempunyai simpanan tidak mencukupi,” katanya.

Anwar berkata demikian kepada pemberita selepas menghadiri Persidangan Kesejahteraan Sosial Antarabangsa 2023 pada Khamis.

ARTIKEL BERKAITAN: KWSP bukan ‘ubat tahan sakit’, elak pengeluaran demi hari tua... Parah jika wang susut masa muda!

Turut hadir pada majlis itu ialah Menteri Kesihatan Dr Zaliha Mustafa dan Timbalan Menteri Kewangan I Datuk Seri Ahmad Maslan.

Perdana Menteri mengulas cadangan Amir Hamzah untuk menggalakkan ahlinya yang berumur 55 tahun mengeluarkan simpanan secara berkala dan bukannya pengeluaran sekali gus bagi membantu rakyat terus menabung dan mempunyai simpanan mencukupi apabila bersara.

Amir Hamzah menambah bahawa pengeluaran berkala akan memberi peluang kepada ahli untuk menguruskan dana persaraan mereka dengan lebih baik. - The Star.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

pengeluaran KWSP, Anwar KWSP, tarikh pengeluaran KWSP

Summary: <b>KERAJAAN</b> tiada bantahan terhadap cadangan pengeluaran berkala atau bulanan apabila mencapai umur persaraan sukarela 55 tahun.

{\"image_path\":\"uploads\\/images\\/2023\\/07\\/06\\/2162789.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":800,\\\"image_original_height\\\":532,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Kerajaan tiada bantahan terhadap cadangan pengeluaran berkala atau bulanan apabila mencapai umur persaraan sukarela 55 tahun.\",\"image_count\":1}


3 bulan disewa, homestay bagai dilanda taufan! Tak sangka penyewa cantik pengotor teruk, geli tuala wanita terpakai tak dibuang

PERUSAHAAN rumah inap memerlukan kesabaran kerana pemilik harus berurusan dengan penyewa daripada pelbagai latar belakang.

Begitulah juga wanita ini yang dikecewakan oleh penyewanya yang pengotor dan tidak mengambil berat soal kebersihan.

Melalui satu perkongsian di Facebook, wanita tersebut berkata apa yang lebih mendukacitakanapabila perangai jelik itu datangnya daripada seorang gadis.

Keadaan rumah inap ini yang bersepah.

"Saya nak cerita pengalaman selepas tiga tahun bergelar pengusaha homestay di Airbnb. Dalam tiga tahun ni, ini kali pertama kami mengalami keadaan yang seperti ini.

"Penginap kami merupakan seorang perempuan yang cantik. Dia menyewa dengan kami selama tiga bulan. Pada hari saya buat posting ni (25 Jun), dia baru check-out dari homestay kami.

"Sepanjang tiga bulan dia duduk dengan kami, kami menyediakan servis pembersihan sebulan sekali. Ini untuk keselesaan penginap dan sebab kami nak lihat keadaan rumah.

ARTIKEL BERKAITAN: Tukang cuci homestay hanya mampu berzikir, tahan marah dapat customer tak guna... Najis pun tak flush!

ARTIKEL BERKAITAN: Raya tahun ini pemilik homestay makan sedap! Mahu sembelih 4 ekor itik selepas tetamu tinggal 30 biji telur sampai menetas

"Setiap kali datang buat pembersihan, kami perasan unit berada dalam keadaan yang teruk. Sampah merata-rata. Pinggan tak dibasuh sampai sebulan. Sinki penuh sisa makanan," kata wanita itu kesal.

Wanita itu berkata dia cuba memberikan teguran kepada penginap tersebut tetapi tidak diendahkan.

"Kali pertama nampak macam tu kami cuba tegur. Tapi apabila kami datang buat servis pembersihan kali kedua, keadaan masih hampir sama, mungkin bertambah baik sikit. Kami tegur sekali lagi dan harap dia akan jaga kebersihan.

Dari sini, sekali lagi aku nak pesan, hati-hati dengan perempuan cantik.

WARGA MAYA

"Jadi waktu hari terakhir sebelum dia nak check-out, kami berikan arahan yang jelas supaya gadis itu tinggalkan rumah dalam keadaan seperti ketika dia masuk.

"Apa yang dimaksudkan adalah keadaan perabot tersusun seperti asalnya, pinggan dan mangkuk yang digunakan sudah dicuci, sampah dikumpulkan dan dibuang di tempat pembuangan sampah yang searas dengan unit kami.

"Kami boleh terima lagi jika katil tak dikemas, tuala yang digunakan tak dibasuh atau ada sampah sikit, itu adat. Kami akan tolong tukar cadar, tukar tuala dan buat kerja pembersihan. Tapi berbeza cerita gadis ni," ujar wanita itu.

Wanita itu mengatakan keadaan rumah inap yang ditinggalkan gadis berkenaan tidak ubah seperti dilanda taufan.

Sampah di dalam rumah inap ini yang dibiarkan.

"Kami sangat kecewa apabila masuk ke rumah untuk buat pembersihan selepas penginap check-out. Keadaan sangat teruk. Sampah merata-rata. Pinggan penuh tak berbasuh di dapur.

"Sisa makanan terbiar di dalam sinki. Makanan ditinggalkan begitu sahaja dalam peti ais. Pad (tuala wanita) dia dan sampah tak dibuang, kami terpaksa delete gambar tu sebab menjijikkan. Sedih tengok keadaan rumah.

"Boleh kerugian besar kami, tapi nasib baik kami berurusan melalui Airbnb dan ada insurans. Kami laporkan kerosakan kepada Airbnb dan kalau penginap tak nak bayar, pihak Airbnb akan bayar mengikut anggaran ganti rugi.

"Alhamdulillah dalam kes kami, pihak Airbnb bayar kepada kami kos pembersihan selepas empat jam laporan dibuat, dan syukur semuanya dipermudahkan. Siasatan akan dibuat dan penginap tu boleh disenarai hitam," jelas wanita itu.

Makanan di dalam peti sejuk ditinggalkan begitu sahaja.

Wanita berkenaan berkata itu adalah hakikat pahit yang perlu 'dihadam' sebagai seorang pemilik rumah inap.

"Inilah realiti kami sebagai pemilik homestay. Tak semuanya untung. Macam-macam ragam penginap. Tapi tak dinafikan, 90 peratus penginap kami sangat bagus dan memahami.

"Kadang-kadang penginap mengharapkan servis seperti hotel tapi bayaran nak murah seperti homestay.

"Kami keluarkan modal untuk berikan servis terbaik kepada penginap. Harapan kami ialah penginap akan jaga homestay seperti rumah sendiri.

Keadaan bersepah rumah inap ini yang menghampakan pemilik.

"Semoga kami dapat pulihkan homestay kami seperti keadaan asal dalam masa terdekat ini," kata wanita itu menutup perkongsian.

Menjengah ke ruangan komen, warga maya berkata rupa seseorang yang menawan tidak menjamin personaliti yang sihat.

"Kesian homestay dah nampak premium macam ni tapi jatuh ke tangan yang salah. Dari sini, sekali lagi aku nak pesan, hati-hati dengan perempuan cantik.

"Terlalu sibuk mencantikkan rupa sehingga itu la satu-satunya perkara yang cantik ada pada diri mereka," kata sebahagian warga maya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

rumah inap, sikap pengotor, gadis cantik, tugas housekeeping, penyewa Airbnb, penyewa pengotor, rumah kotor

Summary: <b>PEMILIK</b> ini kecewa rumah inapnya ditinggalkan dalam keadaan kotor.

Pemilik ini kecewa rumah inapnya ditinggalkan dalam keadaan kotor.


13 tahun kahwin, suami menganggur curang 5 kali! Jual kereta dibeli isteri, buat hutang sebelum lari dengan awek baru kenal 3 bulan

LULUH hati seorang isteri setelah mengetahui suaminya dalam diam menjalinkan hubungan dengan wanita lain.

Kisah gelap dalam rumah tangganya itu bermula apabila dia memuat naik hebahan di Facebook bagi mencari suaminya yang tidak dapat dikesan dalam tempoh 24 jam.

Namun lain yang dicari, lain yang dijumpai! Pelayar bernama Fika ini mendapat tahu bahawa suaminya lari bersama seorang gadis, didakwa menaiki penerbangan dari Tawau, Sabah ke Kuala Lumpur.

Menurut Fika yang sudah mendirikan rumah tangga selama lebih 13 tahun, ini merupakan kali kelima suaminya curang.

"Ya Allah hancur hatiku sebagai seorang isteri tengok suami bergambar bersama dengan perempuan ni. Saya 24 jam cari awak. Tak tidur dan tidak makan kerana risaukan awak.

Fika dan suami sudah mendirikan rumah tangga selama 13 tahun. -Gambar hiasan

"Rupanya awak lari dengan perempuan lain pergi Kuala Lumpur bawa duit semua satu sen pun tak tinggalkan untuk isterimu," katanya.

Selain melarikan kesemua wang hasil titik peluh Fika, suaminya yang menganggur ini juga bertindak menjual kereta miliknya.

"Sampai awak jual kereta isterimu. Duit keringat isterimu selama ini semata-mata belikan awak kereta. Awak buat saya begini," tulisnya dalam hantaran di Facebook.

Menurut Fika selama ini dia bekerja keras mencari wang dari pagi sampai ke malam untuk membantu suaminya yang menganggur.

ARTIKEL BERKAITAN: Suami pilih untuk curang selepas 20 tahun kahwin, miliki 8 orang anak... Pendakwah nasihat hati-hati bergaul takut berakhir malapetaka

ARTIKEL BERKAITAN: Suami sedap ‘makan luar’ tewas tengok air mata isteri, menyesal daftar akaun Litmatch - “Bukan senang tinggalkan semua ni”

"Ini apa awak buat dengan saya... Ya Allah. Selama ini kenangan pahit dan manis kita lalui bersama. Saya tahan bersama awak tapi begini awak buat dengan saya.

"Empat kali awak curang dengan saya. Saya masih terima awak sebagai suamiku lagi. Apa lagi kurangnya saya sama awak wahai suamiku. 'Sakit' awak letak semua ni dekat saya," jelasnya lagi.

Terkilan dengan apa yang dilakukan si suami, Fika meluahkan bahawa dia bersedia untuk menamatkan kemelut yang berlaku dalam rumah tangganya.

Malah menurut cerita Fika, suaminya baru tiga bulan mengenali wanita tersebut berbanding dengan rumah tangga mereka yang telah dibina selama 13 tahun.

'Jual' nama isteri cakap saya yang nak pinjam duit rupa-rupanya awak berfoya-foya dengan perempuan lain.

FIKA

"Kalau ya pun awak tak mahu saya ke apa, jumpa saya elok-elok bincang secara baik bukan tergantung tak bertali macam ni.

"Suka hati awaklah janji lepaskan saya, ceraikan saya. Itu saja yang saya minta, suamiku. Awak tipu saya bulat-bulat selama ini.

"Awak lari bawa semua duit. Awak berhutang keliling pinggang dengan orang tanpa pengetahuan saya. 'Jual' nama isteri cakap saya yang nak pinjam duit rupa-rupanya awak berfoya-foya dengan perempuan lain," luahnya dalam hantaran tersebut.

Perkongsian Fika mengundang sebak netizen apabila ramai bersimpati dengan nasib dirinya yang dianiaya oleh suami sendiri.

Wanita ini tidak tahan lagi setelah dicurangi lebih empat kali sepanjang perkahwinan mereka. - Gambar hiasan

Rata-rata meluahkan kesedihan mereka dan terkesan dengan hantaran dibuat wanita ini.

"Curang empat kali. Ya Allah kuat betul hati memaafkan. Semoga tetap tabah sis.

"Kalau suami macam ni buat penat saja kita tunggu. Dah macam biawak hidup kena bela dia. Baik tinggal saja.

"Hidayah milik Allah. Bukan kita yang boleh ubah orang! Allah nak beritahu, jangan sayang suami lebih dari sayang tuhan," komen beberapa netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

suami curang, empat kali curang, kemelut rumah tangga, isteri minta cerai, kantoi curang, biawak hidup, bela suami

Summary: <b>WANITA</b> ini mendedahkan kisah kecurangan suami yang lari bersama gadis lain menerusi halaman Facebook.

{\"image_path\":\"uploads\\/images\\/2023\\/07\\/06\\/2159261.jpeg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":1240,\\\"image_original_height\\\":827,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Suami Fika didakwa melarikan diri ke Semenanjung bersama gadis baru kenal selama tiga bulan.\",\"image_count\":3}


Wanita kongsi 4 cara elak jadi mangsa penyeluk saku ketika melancong, tip pertama sangat berguna!

MEREKA yang panjang tangan sentiasa ada di mana-mana sahaja menanti peluang untuk 'menerkam' mangsa.

Penyeluk saku biasanya mengambil kesempatan ke atas pelancong yang leka dengan persekitaran sekeliling ketika berada di lokasi peranginan.

Baru-baru ini tular di laman Twitter video memaparkan rakyat Malaysia di Oxford Street, London yang hampir menjadi mangsa penyeluk saku.

Kumpulan pencuri jalanan ini sangat tangkas dalam menjalankan 'kerja' mereka dan dapat diperhatikan sering bergerak dalam kumpulan.

Dompet sering menjadi sasaran penyeluk saku. -Gambar hiasan

Modus operandi

Seorang wanita yang pernah menjadi mangsa penyeluk saku ketika melancong di negara luar mendedahkan bahawa akan ada seorang ahli dari kumpulan terbabit ditugaskan untuk mengalih perhatian mangsa.

"Mereka ini sangat 'profesional' dalam kerja mereka. Selalunya orang tak perasan pun sewaktu barangan berharga mereka kena ambil.

"Akan ada seorang datang tanya soalan 'do you know where this place is?' dan waktu kita tengah jawab tu, ahli kumpulan mereka yang lain akan mula seluk poket atau beg kita untuk curi barang.

"Mereka ni hanya perlukan beberapa saat sahaja untuk 'songlap' barang berharga kita. Penyeluk saku boleh jadi sesiapa pun, tua atau muda tak kira usia, susah kita nak agak," kata wanita itu melalui perkongsian di TikTok.

Berikut adalah beberapa langkah pencegahan yang boleh diambil untuk mengelakkan barang berharga anda daripada dicuri oleh penyeluk saku.

Elakkan meletakkan kesemua wang dalam dompet. -Gambar hiasan

1) Jangan letak duit di satu tempat sahaja

Letakkan duit dan kad pengeluaran wang automatik (ATM) yang dibawa di pelbagai ruang.

Contohnya simpan salah satu barang tersebut di dalam beg sandang, beg galas, poket baju, jaket atau lain-lain ruang yang ada pada diri anda.

Dengan mengamalkan langkah ini, sekiranya dompet anda diambil oleh penyeluk saku, sekurang-kurangnya tidak hilang kesemuanya serentak dan masih ada wang yang disimpan di tempat lain.

Jika kad ATM anda diambil, terus hubungi pihak bank yang berkaitan untuk sekatan dibuat.

Beg silang dapat melindungi seseorang dari penyeluk saku. -Gambar hiasan

2) Pakai beg silang

Beg silang adalah cara yang paling berkesan dan selamat untuk elakkan barangan atau wang anda dari diambil oleh penyeluk saku.

Beg silang yang berada di bahagian perut atau dada menyebabkan ia sentiasa berada di bawah pandangan mata anda dan sukar untuk dicapai oleh penyeluk saku.

Penyeluk saku biasanya akan menyasarkan poket pada seluar dan beg anda kerana ia berada di bahagian belakang badan dan sukar untuk disedari.

Letakkan barangan berharga seperti pasport, telefon pintar, dompet, kad ATM di dalam beg silang ini ketika melancong.

Jalan bertentangan dengan arah orang ramai bergerak. -Gambar hiasan

3) Jalan melawan arus

Kalau berada di bahu jalan atau kaki lima, cuba berjalan melawan arus trafik pejalan kaki.

Ini bertujuan untuk menyukaran gerak geri penyeluk saku yang mungkin akan cuba merampas dompet atau telefon pintar anda dari belakang.

4) Elakkan berada di kawasan sesak terlalu lama

Tempat tumpuan pelancong di bandar-bandar besar merupakan medan 'memburu' penyeluk saku, jadi elakkan berada di kawasan sebegini untuk masa yang lama.

Apabila berada di kawasan yang padat dengan manusia, pastikan anda sentiasa peka dan perhatikan keadaan sekeliling jika ada pergerakan yang mencurigakan daripada sesiapa.

Jika mahu berehat atau mengambil gambar, cuba cari kawasan yang kurang sesak dahulu. - Huzels Traveller

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

penyeluk saku, melancong luar negara, dompet dicuri, Oxford Street London, tip melancong, duit dicuri

Summary: <b>PENYELUK</b> saku licik dalam modus operandi mereka, ikuti langkah ini untuk melindungi barangan berharga anda.

Lelaki ini (foto kiri) hampir manjadi mangsa penyeluk saku. -Gambar hiasan, Freepik


Kerusi depan dapat makan cepat! Pramugara kongsi 8 perkara perlu diambil kira sebelum pilih seat pesawat

MUSIM cuti sekolah sudah tiba!

Melancong atau bercuti sama ada di dalam atau luar negara pastinya menjadi kemestian untuk setiap keluarga bagi memanfaatkan sepenuhnya cuti yang ada.

Bercuti ke negara atau negeri orang membolehkan seseorang itu melihat budaya dan cara hidup masyarakat setempat di samping merehatkan minda.

Pemilihan kerusi penting untuk penerbangan selesa. -Gambar hiasan

Berbagai mod pengangkutan boleh digunakan ketika musim cuti ini termasuklah melalui penerbangan.

Walau nampak remeh, namun keselesaan penumpang ketika berada di dalam pesawat adalah sesuatu yang penting dan segalanya bermula dengan pemilihan kerusi yang tepat.

Memetik laporan Insider, seorang pramugara melalui satu temu bual mengesyorkan beberapa kriteria yang perlu diteliti bagi menjadikan kerusi penerbangan itu kondusif.

Kerusi di tepi tingkap. -Gambar hiasan

1) Jika mahu tidur lena, pilih kerusi tepi tingkap

Tip ini khusus untuk mereka yang tidak memerlukan layanan pramugara atau pramugari dan lebih selesa untuk tidur terutamanya ketika perjalanan pulang.

Mengapa kerusi di tepi tingkap lebih selesa dari kerusi yang lain? Kerana risiko untuk kepala anda terlentok di bahu orang lain adalah rendah. Anda boleh menyandarkan kepala di bahagian tingkap.

Selain itu, anda juga tidak akan diganggu dengan orang lalu-lalang. Boleh tidur dengan aman tanpa gangguan serta tidak perlu bangun untuk memberi laluan kepada penumpang yang mahu keluar.

Kerusi di tepi laluan. -Gambar hiasan

2) Pilih kerusi di tepi laluan jika perlu kerap keluar

Kerusi di tepi laluan atau 'aisle seat' sesuai untuk mereka yang kerap pergi ke tandas.

Mudah untuk bangun tanpa perlu meminta laluan daripada orang lain. Mudahkan diri sendiri dan mudahkan orang lain juga.

Kerusi di tepi pintu kecemasan. -Gambar hiasan

3) Elakkan kerusi di tepi pintu kecemasan jika tak tahan sejuk

Menurut pramugara tersebut, ada ruang-ruang kecil di pintu kecemasan yang membolehkan udara sejuk dari luar masuk ke dalam pesawat.

Ini membuatkan kawasan di pintu kecemasan lebih sejuk berbanding ruang lain dalam pesawat.

Jadi, jika tak tahan sejuk, elakkan ambil kerusi berhampiran pintu kecemasan.

Ruang kaki di tepi pintu kecemasan adalah lebih besar. -Gambar hiasan

4) Jika mahu ruang kaki yang luas, kerusi di pintu kecemasan adalah jawapannya

Namun lain ceritanya jika anda mahukan ruang kaki yang lebih luas tanpa sebarang caj tambahan. Untuk mereka dalam kategori ini, kerusi di pintu kecemasan adalah sangat bersesuaian.

Walaupun begitu, perlu diingat ketika berlakunya kecemasan anda perlu peka dan anda adalah individu yang akan memainkan 'watak' penting.

Kerusi di hadapan dinding pemisah. -Gambar hiasan

5) Elakkan kerusi di hadapan dinding pemisah

Kerusi di sini menyebabkan anda sukar untuk lunjurkan kaki ke hadapan jika mahu berehat. Badan akan jadi lenguh.

6) Pilih kerusi hadapan jika tak tahan pergolakan udara (turbulence)

Kerusi di bahagian hadapan pesawat biasanya mengalami gegaran yang paling sedikit ketika situasi cuaca buruk.

Penerbangan anda akan sedikit selesa jika berlaku pergolakan udara.

Makanan di dalam pesawat. -Gambar hiasan

7) Jika nak makan cepat, pilih kerusi di barisan hadapan pesawat

Perut sudah berkeroncong? Duduk di kerusi depan akan mendapat makanan lebih awal sebelum orang lain.

Selain itu, pilihan makanan akan lebih banyak kepada mereka yang di kerusi hadapan.

Kalau duduk belakang, makanan akan sampai lebih lambat dan makanan yag diinginkan mungkin akan habis dulu.

'Dapur' di dalam pesawat. -Gambar hiasan

8) Elakkan kerusi di bahagian 'dapur' pesawat

Di sini tempat pramugari dan pramugara memanaskan makanan, membancuh air, membuang sampah dan sebagainya.

Sedikit bising. Jadi jika anda mahu tidur dengan aman tanpa gangguan, jangan ambil kerusi berdekatan 'dapur' pesawat. - Insider

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

kerusi pesawat, pilih kerusi, tip pilih kerusi, pengalaman pramugara, persediaan melancong

Summary: <b>PEMILIHAN</b> kerusi penerbangan yang tepat boleh menjamin keselesaan penumpang sepanjang perjalanan.

Ikuti tip ini untuk memilih kerusi pesawat yang bersesuaian dengan anda. -Gambar hiasan


Restoran Kukus saji ubi kayu rebus cicah sambal ala-ala Ahmad Maslan... Nak cuba tongmo bakar pun ada!

BARU-BARU ini tular di Twitter ciapan Ahli Parlimen Pontian, Datuk Seri Ahmad Maslan yang membuat kejutan untuk rakan-rakan Ahli Parlimen di Dewan Rakyat.

Dalam hantarannya itu, beliau berkongsi menu berupa ubi kayu rebus, sambal dan ikan kering yang dihidangkannya kepada Ahli Parlimen di bawah blok Kerajaan Perpaduan sebagai juadah minum petang.

"Di Dewan Rakyat saya belanja rakan-rakan Ahli Parlimen Kerajaan Perpaduan makan tengah hari dan minum petang.

"Antara menu ialah ubi kayu rebus, sambal dan ikan kering," ujar Ahmad dalam ciapannya.

Ciapan asal Ahmad Maslan di Twitter.

Ciapan tersebut mengundang perhatian ramai kerana hidangan ringkas seperti itu kini sukar untuk didapati di gerai-gerai makan biasa.

"Dekat Kedah ada juadah ni, tapi berbeza sikit sebab tok wan saya selalu hidang dengan gula. Bayangkan suasana pagi tepi bendang dengan hujan renyai-renyai sambil duduk bawah beranda.

"Pekena kopi O panas Cap Gantang, ubi rebus cicah gula, lepas tu tok wan main seruling, fuh syahdu," imbas sebahagian warga maya mengenai keasyikan menjamah hidangan itu.

Namun bagi sesiapa yang kepingin untuk merasai juadah ubi kayu rebus cicah sambal seperti yang dihidangkan Ahmad di Parlimen, ayuh kita ke Restoran Kukus di Klang, Selangor.

Ubi kayu rebus bersama sambal ikan bilis yang dihidangkan di Restoran Kukus.

Restoran Kukus adalah sebuah kedai makan yang sepertinya diputarkan ke masa lalu kerana suasana sekitar premis dihiasi barangan antik seperti mesin taip, bahan bacaan lama dan basikal retro.

Selain itu karya muzik Seniman Agung, Allahyarham Tan Sri P Ramlee juga dimainkan sepanjang masa di corong radio untuk menggamit nostalgia pengunjung Restoran Kukus.

Bercerita kepada mStar, Hanif Ahmad Bihauddin berkata perusahaan restorannya bermula tujuh tahun lalu apabila dia memiliki sebuah kedai papan kayu yang sudah tidak lagi digunakan.

Nilai estetika diketengahkan di Restoran Kukus.

"Daripada kedai papan yang agak usang itu la kami mula dapat idea untuk set-up restoran ni macam ala-ala suasana kampung sikit. Barang-barang lama itu ada yang kami punya sendiri dan ada yang pelanggan bagi.

"Saya usahakan restoran ni dengan isteri. Kami memang plan nak jual sesuatu yang kedai lain tak ada. Sebab tu kalau tengok menu kami ada beberapa hidangan yang 'eksotik' dan jarang nampak.

"Antaranya ialah ubi rebus cicah sambal bersama kelapa parut yang digaul gula. Lempeng pun boleh makan macam ni juga. Makanan tradisi ni dah makin kurang sekarang," kata Hanif yang pernah bekerja sebagai pereka grafik.

Ketika ditanyakan mengenai asal-usul hidangan ubi rebus dicicah sambal itu, Hanif berkata ia adalah makanan masyarakat dahulu.

Teh tarik tiga lapis disajikan bersama ubi kayu rebus.

"Orang-orang kita dulu termasuk saya dan isteri memang selalu makan ubi kayu rebus sebab murah. Jadi apabila kami mula buka Restoran Kukus ni, memang dah terlintas dalam fikiran untuk masukkan hidangan ni dalam menu.

"Cara nak buat hidangan ubi kayu rebus ni senang sangat sebenarnya. Mula-mula kupas kulit ubi kayu dan kemudian rebus macam biasa sampai dia lembut. Kemudian boleh tapis air dia.

"Sambal tu pula ialah sambal ikan bilis yang macam kita makan dengan nasi lemak tu. Alhamdulillah, hidangan ubi kayu rebus ni dapat sambutan daripada pelanggan, kedai lain tak banyak jual," kata Hanif.

Set Tempoyak Patin Temerloh.

Menurut Hanif, restorannya dinamakan 'Kukus' kerana mempunyai nasi kukus sebagai santapan utamanya.

"Main dish kami ialah nasi kukus dan lauk yang akan datang sekali antaranya ayam masak kunyit, asam pedas patin tempoyak dan tempoyak patin Temerloh. Kami jual ni daripada pagi sebab ada pelanggan makan ni sebagai sarapan.

"Makanan sarapan pun kami ada juga, Selain dari ubi kayu rebus dan lempeng, kami ada sediakan roti kukus kari kaki ayam dan roti bakar telur. Teh tarik kami pun ramai yang cari.

Tongmo merupakan antara daya tarikan utama di Restoran Kukus.

"Patin tempoyak tu resepi saya bawa sendiri sebab saya orang asal Temerloh dan ayam masak kunyit tu pula resepi yang diturunkan daripada mak saya," ujar Hanif.

Hanif seterusnya mengatakan antara makanan yang menjadi 'kegilaan' pelanggannya adalah Tongmo.

"Tongmo ni favourite saya sejak dulu sebab tu saya jual dekat kedai saya. Tongmo ni ialah usus lembu dan dalamnya dimasukkan isi daging yang dah diperap dengan rempah. Kemudian ia akan dipanggang.

"Tongmo ni makanan asal dari Kemboja. Makanan ni nampak macam sosej sikit. Tongmo ni susah nak jumpa dekat kedai lain dan antara tarikan utama Restoran Kukus," ujarnya

Restoran Kukus

Lokasi: Lot 1004, Jalan Tepi Sungai 6, 41100 Klang, Selangor

Waktu operasi: Dibuka setiap hari kecuali Rabu dari 9:30 pagi hingga 3:30 petang.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Restoran Kukus Klang, ubi kayu rebus cicah sambal, tongmo, tempat makan menarik Selangor

Summary: <b>HIDANGAN</b> minum petang yang disajikan Ahmad Maslan baru-baru ini bikin ramai berselera.

Ubi kayu rebus dan sambal menjadi tarikan restoran ini.


B40 pun boleh pusing dunia... Ini senarai 5 kota paling murah di Eropah, sesuai untuk backpacker

EROPAH merupakan salah satu destinasi percutian yang menjadi impian pengembara dari seluruh dunia.

Namun ramai yang membiarkan impian itu terus menjadi angan-angan kerana menganggap aktiviti pelancongan sebagai hobi yang mahal.

Meskipun bergelar golongan B40, anda masih boleh mengunjungi destinasi pelancongan dunia dengan alternatif yang ada.

Bagi backpacker yang mencari destinasi percutian bajet misalnya, beberapa kota di Eropah ini boleh dimasukkan dalam wish list anda.

1. Athens, Greece

Tinjauan City Costs Barometer yang dibuat oleh Post Office dan Conde Nast Traveller menyenaraikan Athens sebagai bandar termurah untuk percutian di Eropah.

Athens merupakan salah satu destinasi bajet pilihan backacker seluruh dunia. Foto: S.Borisov/Shutterstock.

Menurut tinjauan itu, purata jumlah kos percutian singkat di Athens hanya memakan belanja sekitar €207.18 (RM972.24).

Jika berkesempatan ke sana, jangan lupa lawati lokasi pelancongan ikonik seperti Parthenon dan Acropolis.

2. Lisbon, Portugal

Lisbon disenaraikan sebagai bandar kedua termurah di Eropah untuk percutian.

Jumlah purata kos percutian singkat di Lisbon hanya memakan belanja €218.03 (RM1,023.11)

Walaupun Lisbon terkenal dengan restorannya yang popular, pengembara backpacker masih boleh menjamu selera pada harga yang rendah.

Beberapa destinasi pelancongan terkenal di Lisbon termasuk Biara Jeronimos, St. George dan Praca do Comercio.

3. Budapest, Hungary

Budapest ialah ibu kota dan bandar terbesar di Hungary.

Tidak lengkap kunjungan ke Sepanyol jika tidak berjalan-jalan di sekitar Madrid. Foto: PIXABAY/elcodigodebarras.

Menurut tinjauan, jumlah purata kos percutian singkat di Budapest ialah €220.95 (RM1,036.81).

Beberapa destinasi pelancongan menarik di Budapest termasuk Fisherman's Bastion, Istana Buda, Sungai Danube, Jambatan Rantai Szechenyi dan Gereja Matthias.

Budapest juga telah dimasukkan dalam senarai 20 bandar terbaik Conde Nast Traveler untuk tahun 2018.

4. Madrid, Sepanyol

Madrid merupakan ibu kota dan bandar terbesar Sepanyol.

Tinjauan menyatakan jumlah purata kos percutian singkat di Madrid ialah €298.81 (RM1,402.27) sahaja.

Berlin merupakan kota paling besar di Jerman. Foto: KKDay Image Resources.

Bandar ini terletak di tebing Sungai Manzanares, di tengah-tengah Sepanyol.

Beberapa destinasi popular di Madrid termasuk Istana Diraja Madrid, Plaza Mayor, Plaza de Espana dan banyak lagi.

5. Berlin, Jerman

Berlin merupakan ibu negara Jerman serta bandar terbesar di negara itu.

Menurut tinjauan yang dibuat, jumlah purata kos percutian singkat di Berlin ialah €316.97 (RM1,487.38).

Bandar ini merupakan salah satu destinasi pelancongan yang dikunjungi ramai pelancong asing.

Beberapa tarikan popular di Berlin termasuk Gerbang Brandenburg, Bangunan Reichstag, Tembok Berlin, Memorial Holocaust dan lain-lain. - Kompas.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

percutian murah Eropah, percutian bajet, backpacking ke Eropah, destinasi pelancongan Eropah

Summary: <b>ATHENS</b> dan Madrid merupakan antara kota termurah di Eropah.

Athens, Greece merupakan salah satu destinasi bajet pilihan backacker seluruh dunia. Foto: S.Borisov/Shutterstock.

Beberapa kota di Eropah boleh diterokai tanpa mengeluarkan belanja besar. Foto: 123rf.com.